“Amaliya xanım Azərbaycanın teatr kraliçası idi” - Tələbəsinin mərhum xalq artisi ilə bağlı XATİRƏLƏRİ - modern.az\n8 Noyabr 2019, 17:38 | MƏDƏNİYYƏT\n“Amaliya xanım Azərbaycanın teatr kraliçası idi” - Tələbəsinin mərhum xalq artisi ilə bağlı XATİRƏLƏRİ\nXalq artisti Amaliya Pənahovanın vəfatından bir il ötür.\nModern.az xəbər verir ki, Xalq artisti Amaliya Pənahova ötən ilin bu günü xərçəng xəstəliyindən dünyasını dəyişib.\nAzərbaycan teatr səhnəsinin istedadlı aktrisası A.Pənahova 1945-ci il iyunun 15-də Gəncə şəhərində dünyaya gəlib. Uşaqlıqdan bu sənətə olan həvəs Amaliyanı gələcəkdə tanınmış bir aktrisaya çevirib. O, 1966-cı ildə M.A.Əliyev adına Azərbaycan Dövlət Teatr İnstitutunun Dram və kino aktyorluğu ixtisasını bitirib.\nYaşadığı dövr ərzində kino və teatr səhnəsində 500-dən artıq obraz yaradan aktrisa 1992-ci ildə Bakı Bələdiyyə teatrını yaradıb. Bura gənc və istedadlı aktyorları dəvət edərək,onlara dəstək olub.\nKino tarixində biri-birindən gözəl və yaddaqalan obrazlar yaradan aktrisa uşaqdan -böyüyə hər kəsin qəlbində bir taxt qurub. “Babək”, “Arxadan vurulan zərbə”, “Qərib cinlər diyarında”, “Mən mahnı qoşuram” kimi filmlərdə unudulmaz obrazlar yaradıb.\nTeatr və kino sənətinin inkişafındakı böyük xidmətlərinə görə ona 1974-cü ildə Əməkdar artist, 1985-ci ildə isə Xalq artisti fəxri adı verilib.\nAktrisa özünü rejissor kimi də sınayıb. 43 illik sənət fəaliyyəti dövründə 12 tamaşaya quruluş verib.\nAmaliya Pənahova eyni zamanda ölkədə ictimai fəaliyyət göstərən bir xanım kimi də tanınıb.Belə ki, 2000-2005-ci illərdə Mlli Məclisin deputatı olub.\nMərhum aktrisa Azərbaycan Dövlət Televiziyasının diktoru Yusif Muxtarovla ailə həyatı qurmuşdu. Onların bu izdivacdan iki övladı dünyaya gəlib.\nAmaliya Pənahova 2018-ci il noyabrın 8-də vəfat edib, “Qurd qapısı” qəbirstanlığında dəfn olunub.\nAmaliya Pənahovanın tələbəsi, Əməkdar artist Hüsniyyə Mürvətova görkəmli sənətkarla bağlı xatirələrini Modern.az-a bölüşüb.\n“Amaliya xanım bizim hər zaman ürəyimizdə yaşayacaq. Səhnəmiz artıq bir ildir ki, Amaliya Pənahovasız qalıb. Ancaq bu cisməndir, o, ruhən hər zaman bizimlədir. Hər birimiz qürurla onun qurub-yaratdığı teatrda çalışırıq. Hansı addımı atlırıqsa, o dəqiqə düşünürük ki, Amaliya xanım burda olsaydı nə deyərdi? Biz onun yoxluğunu qəbul etmirik, elə bilirik ki, harasa gedib və gələcək. Amaliya xanım Azərbaycan teatr kraliçası idi. O, bu sənətə canını qoyub, çox zəhmətkeş sənətkar idi. Həmişə bizə danışardı ki, teatrda elə anları olub ki, evə getməyə belə vaxt tapmayıb. Mən bun Amaliya xanımın 70 illiyində əyani şahid oldum. Dayanmadan düz 4 saat danışdı, enerjisi bitmirdi”.\nHüsniyyə Mürvətova qeyd edib ki, Amaliya xanımın xəstə olduğunu onlar da aktrisanın həyatının son günlərində biliblər:\n“Onu bildirim ki, Tanrı Amaliya xanıma bütün gözəllikləri bəxş edib, bir insan sima və xasiyyətcə bu qədərmi gözəl olar... Bir məsəl var, deyirlər “ürəyinin gözəlliyi simasına vurub”. Amaliya Pənahova hər cür gözəlliyə layiq bir xanım idi. Amaliya Pənahova deyəndə mən gözəllik düşünürəm .Həm də çox duyğusal insan idi. Adi bir musiqiyə qulaq asanda kövrəlirdi. Biz onunla tez-tez qastrol səfərlərinə gedirdik. Bunu hər zaman özünə də demişəm, mən ən gözəl günlərimi Amaliya Pənahova ilə yaşamışam. Qastrol səfərlərində bizə analıq edirdi. Onun hər bir xatirəsi mənim üçün əziz və dəyərlidir. İnanın ki, bizə əsəbləşib nəsə deyəndə, o sözlər də bizə xoş gəlirdi, çünki içimizdə böyük bir sevgi yatırdı. O sevgi Amaliya Pənahova sevgisi idi. Kaş indi yenə sağ olardı, bizim üstümüzə qışqırardı.\nBiz onun xəstliyi haqda son günlərdində xəbər tutduq. Çünki bunu hər kəsdən gizilədirdi. Ancaq mən onunla elə danışırdım ki, guya bilmirəm. Bunu özü də anlayırdı ki, biz onun xəstəliyi barəsində nəsə bilirik, biz özümüz demirdik ki, qırılmasın. Çünki çox həssas insan idi, özünü çox pis hiss edərdi...\nOktyabrın 30-da “Şanlı vətən” tamaşası oynadıq. Ancaq bu tamaşaya Amaliya Pənahova gələ bilmədi. Kimləri dəvət edəcəkdiksə, şəkilləri, hər bir şeyi müəlliməmə göndərirdim. Və ilk dəfə o, öz tamaşasının premyerasına qatıla bilmədi. Onda Amaliya xanımla danışanda özümü saxlaya bilməyib ağladım. Mənə bir təskinlik verdi: “İnşallah ki, gələrəm, özünüzü qoruyun, siz hamınız istedadlısınız”.\nSonuncu sözü bu oldu mənə. O sözlər hələ də qulağımdadır...\nBelə bir insanın xatirəsini yaşatmamaq hər birimizə günah olar. Nə qədər ki, teatr sevərlər var, Amaliya Pənahova sənətkarlığı da yaşayacaq”.\nRusiyanın Dövlət Muzeyi Qarabağı ayrıca “dövlət” kimi təqdim edir - FOTOFAKT 15 Fevral 2020, 10:08 Azərbaycan mədəniyyətinə ağır itki üz verdi - FOTO 14 Fevral 2020, 11:54 Sevgisi naminə saray ucaldan, taxtdan imtina edən, dinindən dönən hökmdarlar - VİDEO 14 Fevral 2020, 09:30 HOST qrupu necə yarandı və niyə dağıldı? - VİDEO 13 Fevral 2020, 10:35 “İlham Əliyevlə Mehriban xanım həmişə mənə diqqət göstəriblər” - Xalq artisti 12 Fevral 2020, 13:58 Ceki Can koronavirusun dərmanını tapanı mükafatlandıracaq 10 Fevral 2020, 13:27 “Oskar” mükafatının qalibləri elan olundu – TAM SİYAHI 10 Fevral 2020, 09:43 Sevgilisini öpmək əvəzinə tibb bacısını öpdü - Məşhur fotonun tarixçəsi - FOTO 8 Fevral 2020, 11:08 Bakı zooparkı yeni görkəmdə - macəra körpüsü, heyvanlar təbiətdə... 8 Fevral 2020, 10:37 Azərbaycan xalçaları Stokholmda 6 Fevral 2020, 17:43 Kişilərə XƏBƏRDARLIQ: Qadın kollektivində işləmək qadınlaşma yaradır - MÜSAHİBƏ 6 Fevral 2020, 13:44 Palçıq vulkanları yerləşən ərazidə turizm kompleksi SALINACAQ 6 Fevral 2020, 13:04 “Alo, Bakıyla danışın” - Tarixə qovuşan, unudulmaqda olan peşələr 6 Fevral 2020, 11:52 Hollivudun məşhur “Spartakı” vəfat etdi 6 Fevral 2020, 11:12 Bakıdakı Çin restoranlarından and-aman: “Çindən heç nə gətirmirik” 4 Fevral 2020, 14:58 Polad Bülbüloğlunun “İkinci bahar”ı – FOTOLAR 4 Fevral 2020, 11:34 Putin Polad Bülbüloğlunu təbrik etdi 4 Fevral 2020, 10:54 Prezident Polad Bülbüloğluna orden verdi - YENİLƏNİB 3 Fevral 2020, 19:53 Azərbaycanın ən ali mükafatı “Heydər Əliyev” ordeni ilə təltif olunanlar - SİYAHI 3 Fevral 2020, 19:41 Türkiyənin məşhur azərbaycanlı aktrisası - “Atamın ölümü bizə o qədər də təsir etmədi” 3 Fevral 2020, 17:09 Yerevandakı tarixi Göy məscid dağılır - FOTO 3 Fevral 2020, 14:48 “Qoy bu məndə sirr qalsın” - Afaq Bəşirqızıdan seçki AÇIQLAMASI 3 Fevral 2020, 12:05 Əslən azərbaycanlı olduqlarını bilmədiyimiz məşhurlar - FOTOLAR 2 Fevral 2020, 19:56 Gənclər Fondu 2000 gənci bir araya gətirdi 2 Fevral 2020, 12:24 Rəsulzadənin heykəli niyə qoyulmur? – “Ona olan borcumuzun bir qismini qaytaraq” 31 Yanvar 2020, 18:39 Milli rəqslərimiz də müasirləşir - Çiçək yığır, sürmə çəkir... 30 Yanvar 2020, 12:38 Fotoqrafı intihara sürükləyən məşhur fotonun TARİXÇƏSİ 29 Yanvar 2020, 16:22 Azərbaycanın “Eurovision-2020”dəki yeri AÇIQLANDI 29 Yanvar 2020, 08:54 Məşhur meyxanaçının ürəkdağlayan görüntüləri: Bir ildir ki, yataq xəstəsidir - VİDEO 28 Yanvar 2020, 17:42 Mentalitet unudulur? - “Artıq bizdə də cütlüklər əvvəlcədən birgə yaşayır, sonra evlənirlər” 28 Yanvar 2020, 15:46 Azərbaycanda yeni musiqi alətləri yaradıldı- “ay-ulduz”, “sevgililər”, “fitar”... 28 Yanvar 2020, 15:05 “Hər kəs öz yolunu tapacaq” - Cahangir Novruzov 28 Yanvar 2020, 11:53 Trampdan Messiyə - Dünya məşhurları Kobi Brayanta yas tutur 27 Yanvar 2020, 12:03 40 yaşından sonra ana olan azərbaycanlı MƏŞHURLAR - SİYAHI 26 Yanvar 2020, 10:59 Azərbaycanın tarixi və mədəniyyət abidələri “bərpa” etmək adı altında “erməniləşdirilir” - BƏYANAT 25 Yanvar 2020, 10:30 Gələcəkdə bizi nə gözləyir – REKTOR YAZIR 25 Yanvar 2020, 10:12 “Əli və Nino”nun mübahisəli müəllifi olan AXC səfiri kimdir? - TARİX 24 Yanvar 2020, 16:14 Ermənilər bu dəfə Şuşa qalasının tarixi görkəmini dəyişmək istəyir 23 Yanvar 2020, 12:13 Sumqayıt İcra Hakimiyyətindən “Bu şəhərdə”yə: “Onlar haradan bilə bilərlər ki, məktuba baxılmayıb?” 22 Yanvar 2020, 18:33 İcra Hakimiyyəti “Bu şəhərdə”yə konsert keçirməyə icazə vermədi 22 Yanvar 2020, 17:36


Gəlin şadlıq evindən qaçdı | SUMQAYITXEBER.COM\nSUMQAYITXEBER.COM > SUMQAYIT > Gəlin şadlıq evindən qaçdı\nGəlin şadlıq evindən qaçdı\nMüəllif: sumqayitxeber.com • Tarix: 5 Noyabr 2013 • Baxış sayı: 272 dəfə • Şərh yoxdur\nAğcabədi şəhərindəki “Cavid” Şadlıq Sarayında müdhiş olay baş verib.\nNoyabrın 3-də Ağcabədi şəhərindəki “Cavid” Şadlıq Sarayında toy mərasimi zamanı gəlin şadlıq evindən qaçıb. Daha sonra isə “102” qaynar xəttinə zəng vurub və zorla ərə verildiyini bildirərək, hüquq-mühafizə orqanlarından yardım istəyib.\n“Qafqazinfo” xəbər verir ki, məlumatı “Axar.az”a verən mənbənin sözlərinə görə, şadlıq evindən qaçan gəlini təhdidlərdən qorumaq üçün polis rəisi və rayon İcra Hakimiyyətinin rəhbərləri toya gəliblər və qudaların mübahisəsinə müdaxilə ediblər.\nMəlumatı dəqiqləşdirmək üçün Ağcabədi rayonunda şahidlərlə əlaqə saxlamağa çalışdıq. Toy şahidlərdən birinin verdiyi məlumata görə, əslində, gəlin toy zamanı yox, toydan sonra, oğlan evindən qaçıb, daha doğrusu, qaçırılıb: “Toyu yarımçıq qalan şəxs Balabəy adlı gəncdir. Uşaq yaşlarından atasını itirib və anası Zülfiyyə xanımın himayəsində böyüyüb. Balabəy kasıbçılıqla böyüyüb, həm də yazıq bir həyat yaşayıb. Toy isə bütün adət və ənənələrə uyğun olaraq baş tutub. Zülfiyyə xanımın ailəsi bir ay bundan qabaq Avşar kəndinə, gəlini kimi gördüyü Z.Q.-nın (ad şərtidir) qapısına elçi gedib. Qızın “hə”-sini alıb, el adəti üzrə nişan verib. Valideyinləri tərəfindən gəlinin adına alınan cehiz oğlan evinə də gətirilib”.\nHadisə şahidinin sözlərinə görə, toy şadyanalıqla izlənilib. Toy başa çatdıqdan sonra gəlin şadlıq evindən bəy evinə gətirilib. Elə bu zaman gəlinin anası və digər qohumları otağa hücum edib. Gəlin bəy otağından çıxmaq istəməsə də, valideyinlərinin təzyiqi ilə otağı tərk edib:\n“Səhərisi isə o, ərə getdiyi oğlanı yox, dayısı oğlunu sevdiyini deyib. Həqiqətən nələr baş verdiyini bilmirik. Zülfiyyəyə oğlunun toyunu etməyə qonşular yardım göstərib. Hadisə vaxtı Zülfiyyənin ürəyi getdi, indi həkim nəzarətindədir”.\nAğcabədi rayon Polis Şöbəsinin rəis müavini Fəxrəddin Rzayev “Axar.az”a bildirdi ki, bu məsələ tədqiqatdadır. Rayon Prokurorluğunun nəzarətində istintaq-araşdırma işləri aparılır: “Hadisə haqqında müxtəlif fikirlər səsləndirilir – gəlinin istəmədən bu toya məcbur edildiyi də, ailəsinin narazılığı da deyilir. İndi istintaq gedir, ona görə də qəti söz demək mümkün deyil”.


İcra başçısının qardaşı oğlu həbs olundu – Tia.Az\nBu barədə vəkil Adəm Məmmədov facebook səhifəsində məlumat yayıb. O bildirib ki, Y.Abdullayev dələduzluqda ittiham edilir və o, Nəsimi Rayon Polis İdarəsinin İstintaq Şöbəsi tərəfindən həbs olunub.\nAdəm Məmmədov bildirib ki, sentyabr ayında hüquqlarını müdafiə etdiyi M.Saitqızını, Əziz Əliyevə, Əyyub Hüseynova və digər şəxslərə qarşı aldadaraq iki milyonluq əmlakların ələ keçirilməsi faktı barədə açıqlama verərkən, göstərmişdir ki, bu fırıldaqçı qrupun fəaliyyəti yuxarıda qeyd etdiyim şəxslərlə məhdudlaşmır. Hazırda həmin fırıldaqçı qrupun başında duran Yalçın Sabir oğlu Abdullayev haqqında kifayyət qədər faktlara əsaslanmış və özünün birbaşa iştirakı ilə törədilmiş elə bir fırıldaqçı əməliyyat var ki, mən bir an belə düşünmədən müvafiq təhqiqat və istintaq orqanlarına müraciət etmək məcburiyyətində qaldım. Yalçın Abdullayev Rauf Kərimov adlı bir iş adamı ilə “dostluğa” çevrilən yoldaşlıq münasibəti qurur, onun böyük işlərlə məşğul olduğunu bilir. Yəni, nə vaxtsa birbaşa və dolayısı yolla nəqd formada külli miqdarda pul lazım olanda onun toruna düşəcəyinə əmin olduğu üçün həmin günü səbirsizliklə gözləməyə başlayır. Həmin gün 2013-cü ilin əvvəllərinə təsadüf edir.\nBelə ki, Rauf Kərimov ondan nisiyə 300 min ABŞ dolları məbləğində avtomobillər götürür və artıq dostluq münasibətlərinin yaranmasına inandığı Yalçın Abdullayevə Nərimanov rayonu ərazisində yerləşən “Kral Mebel” sonuncuya səmərili şərtlərlə uzun müddətli istifadəsinə vermişdir. Təsadüf elə gətirir ki, Rauf Kərimov kredit götürdüyü bankla yaranmış problemi ilə əlaqədar həmin dövürdə həbs edildi. Bundan istifadə edən Yalçın Abdullayev el dili ilə desək faiz “şotçikini” işə salıb və müxtəlif formada xəfif təhdidlər edərək, sonda 2 milyon 880 min ABŞ dollarlıq daşınmaz əmlakları etibarından sui-istifadə etməklə özünün və çevrəsində olan özü kimi belə işlərdə peşəkarlaşmışların adına rəsimləşdirir. Ümumiyyətlə belə fırıldaqçılıq əməlinin unikallığı ondadır ki, mentalitetimizə əsasən sona qədər həm aldadan, həm aldanmış tərəf mistik əxlaq ədalətinə inanır. Yəni, aldadan düşünür aramızda çörək var şikayət etməz, aldanan düşünür aramızda çörək var bu qədər də etməz. Lakin Rauf Kərimova bu yaxınlarda bankla olan problemi ilə əlaqədar, ən çox sevinən Yalçın Abdullayev, qardaş bağışla həmin əmlakları dəyər-dəyməzə satmaq məcburiyyətindəyəm, nəqdi pul lazımdır, deməkdən də utanmadı. Yəqin həmin pul növbəti qurbanı şirəyə çəkmək üçün Yalçın Abdullayevə lazımdır.\nBəlkədə bütün digər cinayətlərdən, daha təhlükəlidir belə fırıldaqçı əməllər. Çünki bizim əxlaqi dəyərlər olan dostda sədaqət, ədalət, mərifət, qanacaq və qabiliyyət kimi, dəyərləri ayaqlar altına atır, insanın insana olan etibarını sarsıdır. Bu hadisənin detalları haqqında sizə ətraflı məlumat verəcəm. Sadəcə bir şeyi qeyd etmək istəyirəm ki, Yalçın Abdullayev kimilərinə himayədarlıq edən yüksək vəzifəli prokurorluq əməkdaşları belə fırıldaqçılara “vəkillik” etməkdənsə birbaşa vəzifələri olan dövlət ittihamını həyata keçirərək belə fırıldaqçıların cəmiyyətdən təcrid olunmasına çalışsınlar. Buna bənzər faktların çoxalması, cəmiyyətdə satarik aforizimin yaranmasına səbəb olur. Belə ki, 5-10 min görə dələduz deyə biləcəklərinə, rəqəm milyonlara qalxanda iş adamı deyirik. Gülmək üçün demədim, düşünmək üçün dedim. Bir şeyidə nəzərinizə çatdırım ki, belələlirinin o dərəcədə müxtəlif ciddi dövlət qrumlarında himayədarlırı var ki, şikayətçiləri çağrıb hədə-qorxu gəlib verilmiş ərzələri geri götürməyə məcbur etmək bir yana, hətta onların işlədiyi qrumların rəhbərlərinə təsir etməklə işdən çıxarılacaqları ilə belə təhdid edirlər. Bütün bu acınacaqlı və vəziyyəti nəzərə alıb Azərbaycan Respublikasının Daxili İşlər naziri Ramil Usubovun bu işin araşdırmasını öz nəzarətinə götürsün ki, digər orqanlarda olan yüksək vəzifəli şəxslər istintaqın obyektiv gedişatına mane ola bilməsinlər.\nÖncəki“Mingəçevir su anbarı daşsa, Bakı məhv olacaq”\nSonrakıNardaranda növbəti əməliyyat


ABŞ Kosmik Agentliyi (NASA) Günəşdə fırtınaların əmələ gəlməsini tədqiq etməyə imkan verən “Sun Radio Interferometer Space Experiment” (SunRISE – “Radiointerferometr vasitəsilə Günəşin tədqiqi üzrə kosmik eksperiment”) adlı yeni tədqiqat missiyası buraxmaq niyyətindədir. Bu barədə “NASA” saytında deyilir.\n“ICTnews” Elektron Xəbər Xidməti “Belta” resursuna istinadən yazır ki, missiyanın fəaliyyəti dövründə əldə edilən informasiya Günəş sisteminin quruluşunu daha yaxşı anlamaqla yanaşı, Aya və Marsa göndəriləcək astronavtları qorumağa kömək edəcək.\nMəlumata görə, “SunRISE” missiyasına bir teleskop kimi işləyəcək altı mikropeyk daxil olacaq. Buraxılışı 1 iyul 2023-cü ilə nəzərdə tutulan missiya üçün ”NASA” tərəfindən 62,6 milyon dollar ayrılıb.\n“SunRISE” peyklərinin köməyi ilə alimlər Günəş sahələrinin günəş fırtınalarının əmələ gəlməsinə səbəb olan kosmik mühit mənbələrinin üçölçülü xəritələrini yaratmağı planlaşdırırlar. Bundan başqa, missiya Günəşdən uzaqlaşma zamanı hissəciklərə sürətlənmək üçün nəyin kömək etdiyini izləyəcək.


Bu gun 21 yasadek futbolculardan ibaret Azerbaycan milli komandasi novbeti oyununu kecirecek - Azadliq Xeber\nBu gun 21 yasadek futbolculardan ibaret Azerbaycan milli komandasi novbeti oyununu kecirecek\nBu gün 21 yaşadək futbolçulardan ibarət Azərbaycan milli komandası növbəti oyununu keçirəcək\n14 Noyabr, 2017 07:58 xeber – Bu gün 21 yaşadək futbolçulardan ibarət Azərbaycan milli komandası 2019-cu il Avropa çempionatının seçmə mərhələsində növbəti oyununu keçirəcək.\n“Report” xəbər verir ki, V qrupda yer alan Samir Ələkbərovun rəhbərlik etdiyi kollektiv Kosova yığmasını qəbul edəcək.\nBeş gün əvvəl “Dalğa Arena”da Almaniya kollektivinə 0:7 hesabı ilə uduzan milli üçün bu görüş təsəlli xarakteri daşıyır.\nDaha əvvəl rəqib meydanında Almaniyaya 1:6, səfərdə İsrailə, evdə isə İrlandiyaya 1:3 hesabı ilə məğlub olan yığma ilk qələbə, ən azı bir xal arzusundadır.\nKosova ilə görüş millinin baş məşqçisi S.Ələkbərov üçün sonuncu ola bilər. Yaşar Vahabzadənin istefaya göndərilməsindən sonra bu posta 3 oyunluq gətirilən 49 yaşlı mütəxəssislə əməkdaşlığın davam etdiriləcəyi inandırıcı görünmür.\nAVRO-2019-un seçmə mərhələsi, V qrup\n18:00. Azərbaycan – Kosovo\nXal durumu: İrlandiya – 10, Almaniya – 9, İsrail – 7, Kosova – 6, Norveç – 5, Azərbaycan – 0.


Universitet müəllimi tələbə qəbulu ilə bağlı iki nəfəri aldadıb? - Polis araşdırır - Azinforum.az İnformasiya Portalı\nAna səhifə / Araşdırma / Universitet müəllimi tələbə qəbulu ilə bağlı iki nəfəri aldadıb? – Polis araşdırır\nUniversitet müəllimi tələbə qəbulu ilə bağlı iki nəfəri aldadıb? – Polis araşdırır\nGəncə Texnologiya Universitetinin müəllimi Bakı şəhər sakininə qarşı dələduzluq edib.\nTrend-in məlumatına görə, bu barədə Gəncə şəhər Baş Polis İdarəsinə Bakı şəhəri, Nəsimi rayonu, 3-cü mikrorayon, H.Əliyev küçəsi, 4 ünvanda yaşayan Lətifova Vəsilə Qardaşxan qızı ərizə ilə müraciət edib.\nBildirib ki, Universitetin Musa adlı müəllimi oğlu Lətifov Xəyal Vəli oğlunu adıçəkilən universitetə qəbul etdirmək üçün ondan 2011-ci ildə 25 min manat, qızı Lətifova Səyyarə Vəli qızını isə Gəncə Müəllimlər İnstitutuna qəbul etdirmək üçün 2012-ci ildə 13 min 500 manat alıb.\nLakin həmin şəxs onu aldadıb.\nFaktla bağlı Gəncə şəhər Baş Polis İdarəsində araşdırmalara başlanıb.\nÖncəki 11 min manatlıq kompensasiya alacaq Şəhid ailələrinin SİYAHISI dəqiqləşib – RƏSMİ\nNövbəti İradə Gülməmmədova Görədil kəndində vətəndaşları fərdi qaydada qəbul edib


Minimum əmək haqqı 3,5 dəfə artdı\n21 Aprel 2017 15:09\nSon on ildə ölkədə minimum əmək haqqı 3,5 dəfə, orta aylıq əmək haqqı 3,3 dəfə artıb.\nTeleqraf.com xəbər verir ki, bu sözləri Əmək və Əhalinin Sosial Müdafiəsi Nazirliyinin müavini İdris İsayev Həmkarlar İttifaqları Konfederasiyasının və Sahibkarlar (İşəgötürənlər) Təşkilatları Milli Konfederasiyasının, Beynəlxalq Əmək Təşkilatının (BƏT) və BMT İnkişaf Proqramının nümayəndələrinin iştirakı ilə BƏT-in 2016-2017-ci illər üçün Qlobal Əmək Haqqı hesabatının təqdimatı zamanı deyib.\nNazir müavini bildirib ki, işçinin işgüzar keyfiyyətləri, peşəkarlıq səriştəsi, əməyinin nəticələri ilə bağlı olmayan amillərə görə onun əmək haqqı məbləğinin hər hansı şəkildə azaldılması, dövlətin müəyyən etdiyi minimum əmək haqqı miqdarından az əmək haqqı verilməsi qanunvericiliklə qadağan edilir. Azərbaycan Respublikası vətəndaşlarının əmək hüquqlarının qorunması, işçilərin maddi, sosial tələbatlarının ödənilməsi və layiqli həyat səviyyələrinin təmin edilməsi ölkədə həyata keçirilən sosial-iqtisadi siyasətin prioritetlərindəndir.\nİ.İsayev iqtisadi artımın bazasında əhalinin gəlir əldə etmək imkanlarının daha da artırılması yönündə tədbirləri diqqətə çatdırıb, son on ildə ölkəmizdə minimum əməkhaqqının 3,5 dəfə, orta aylıq əməkhaqqının 3,3 dəfə artdığını, nəticə etibarilə yoxsulluq səviyyəsinin 6 faizdən, işsizlik səviyyəsinin isə 5 faizdən aşağı endiyini bildirib: “2016-cı ildə ölkədə muzdla çalışanların orta aylıq əmək haqqı 2015-ci illə müqayisədə 6,9 faiz artaraq 498,6 manat təşkil edib. Orta aylıq əmək haqqı neft sektorunda 2805 manat, qeyri-neft sektorunda 444 manat olub. Dövlət müəssisələrində çalışan işçilərin əmək haqları 375 manat, özəl müəssisələrdə çalışan işçilərin əmək haqları isə 674 manat təşkil edib”.\nNazir müavini 2015-ci illə müqayisədə 2016-cı ildə işçilərin orta aylıq əmək haqqının sənayedə 14,9 faiz artaraq 900 manata, inşaat sektorunda 18,6 faiz artaraq 814 manata, kənd təsərrüfatı müəssisə və təşkilatlarında 4 faiz artaraq 256,6 manata çatdığını diqqətə çatdırıb. Əmək haqqının əhalinin gəlirlərinin formalaşmasında və məcmu istehlakın stimullaşdırılmasında mühüm rol oynadığını qeyd edən İ.İsayev bildirib ki, 2016-cı ildə ölkə əhalisinin gəlirləri 2015-ci illə müqayisədə nominal ifadədə 8,7 faiz artaraq 45395 milyon manata çatıb. Gəlirlərin əhalinin hər nəfərinə düşən həcmi isə orta hesabla 4710 manat və ya ayda 392,5 manat təşkil edərək 7,5 faiz artıb.\nSabah 33 dərəcə isti olacaq - Proqnoz\nDon Juan Bakinski - Amaşov "Qafqaz triosu"ndan yazdı


“Facebook”da süni intellekt texnologiyaları üzrə işləyən azərbaycanlı (FOTOLAR) - Azinforum.az İnformasiya Portalı\nAna səhifə / Media / “Facebook”da süni intellekt texnologiyaları üzrə işləyən azərbaycanlı (FOTOLAR)\n“Facebook”da süni intellekt texnologiyaları üzrə işləyən azərbaycanlı (FOTOLAR)\nÖyrənməyin, peşəkarlığın insanın özündən asılı olduğuna inanır. Düşünür ki, insan səy göstərsə, səhvlərini analiz edib nəticə çıxararaq davam etsə, mütləq alınacaq. Ona görə, əgər cansız kompüterlər öyrənə bilirsə, dərrakəsi olan insan niyə bacarmasın? Müsahibimiz “Facebook”da süni intellekt texnologiyaları üzrə tədqiqatçı kimi çalışan İlqar Ramazanlıdır. 1992-ci ildə Bakıda anadan olub. Anası pediatr həkim, atası fizika elmləri mütəxəssisi və nanotexnologiya üzrə professor olub. Uşaqlıqdan riyazi və məntiqi düşüncəsi ilə yaşıdlarından seçilib. Onun bu istedadını ilk dəfə atası kəşf edib. Elə bu kəşf karyera yolunda ən böyük cığırı açıb.ƏtraflıAds by 0Reklamınızı SmartBee ilə effektiv edin.\n– Ümumiyyətlə, həlli çətin olan məsələlərə həmişə marağım olub. Uşaqlıqdan həll edə bilmədiyim və cavabı barədə heç bir ideyam olmadığı suallar üzərində işləməyi çox sevmişəm. Məhz bu marağıma görə atam məni Bakı Dövlət Universitetinin tətbiqi riyaziyyat professoru ilə tanış etdi. Onun köməyi ilə 9-cu sinifdə riyaziyyat sahəsində məktəb proqramını tam, universitet proqramının isə bir hissəsini sürətli şəkildə başa çatdırdım. Bununla yanaşı, o vaxt Bakı Özəl Türk Liseyinin kiçik qrupdan ibarət beynəlxalq olimpiada hazırlıq bölməsi var idi. Hər yay orada dostlarım ilə həll edə bilmədiyimiz çətin məsələlər üzərində baş sındırırdıq. Beləliklə, analiz və dərin düşüncə qabiliyyətimizi inkişaf etdirirdik. Hətta çox vaxt suallar üzərində bir neçə gün düşünüb bir ideya tapmadan sualı tərk etmək məcburiyyətində qalırdıq. Amma əsas olan düşünmək idi.\n– Bu gün uğurlu olma səbəbiniz valideyn istiqamətləndirməsidirmi?– Uşağın bacarığının ortaya çıxarılmasında valideyn rolu 95 faizdir. Düzdür, əziyyəti uşaq çəkir. Amma istiqamət mütləq olmalıdır. Bir valideyn səhv istiqamətləndirib övladının həyatını məhv də edər, çox xırda istiqamətlənmə ilə müsbətə doğru dəyişə də bilər. Atam məni vaxtında düzgün istiqamətləndirməsəydi, böyük ehtimal ki, istedadım olmayan sahələrə gecə-gündüzümü sərf edib, uğursuz olacaqdım.\n– Beynəlxalq olimpiadalarda qalibiyyətləriniz də var. Üstəlik, olimpiadaya şagird də hazırlamısınız.– Bəli. Uşaqlıqda ən çox sevdiyim fəaliyyət olimpiadalar ilə məşğul olmaq idi. Bir çox beynəlxalq və yerli olimpiadalarda qalibiyyətlərim olub. Məktəbi bitirdikdən sonra məktəblərarası beynəlxalq olimpiadalara qatılan şagirdləri də hazırlamağı sevmişəm. Bu şagirdlərin əksəriyyəti qalib olub.\n– Türkiyə, İsveçrə və Amerikada kompüter və riyaziyyat sahəsində təhsilinizi davam etdirmisiniz. Daha sonra ixtisasınızı süni intellektə yönləndirdiniz. Bu necə baş verdi?– Orta Doğu Teknik Universitetində (ODTU) kompüter mühəndisliyi oxuyurdum. Daha sonra ikinci ixtisas kimi riyaziyyatı seçdim. ODTU-də çox maraqlı 4 il keçirdim. Bundan sonra magistraturada təhsil almaq üçün İsveçrə Federal Texniki Universitetinin Lozanna (EPFL) şəhərindəki bölməsinə yönəldim. Burada dünya riyaziyyat və kompüter elmləri sahəsində iz qoyan bir çox görkəmli professor tanıdım və onlardan dərs almaq şərəfinə nail oldum. Məşhur professor Janos Pach ilə daha yaxından işləyib, onun referansı ilə Amerikada Karneqi Mellon Universitetinə doktoranturaya qəbul oldum. Bu universitet kompüter elmləri, süni intellekt və dram məktəbi sahəsində dünyaca məşhurdur. Doktorantura oxuduğum illərdə dünyada süni intellekt sahəsində böyük sıçrayış baş verirdi. Bu, məni də maraqlandırdı və tədqiqat sahəmi süni intellektə yönəltdim.\n– “Google”da təcrübə keçmisiniz. “Google” ilə yolunuz necə kəsişdi?– Doktoranturada oxuyarkən 2-ci ili bitirdikdən sonra “Google” şirkətində təcrübə keçdim. İlk dəfə orada gördüm ki, sənayedə tədqiqat sahəsində necə layihələr üzərində işləyirlər. Demək olar ki, orada nəzəriyyə ilə məşğul olan yoxdur. Üstəlik, bir çox insan maşın öyrənilməsi və süni intellekt üzərində işləyirdi. Universitetə qayıtdıqdan sonra mən də tədqiqat sahəmi nəzəri maşın öyrənilməsi və süni intellekt alqoritmləri sahəsinə dəyişdirdim. Hazırda “Facebook”un Nyu-York ofisində tədqiqatçı işləyirəm.\n– İşinizin xüsusiyyətləri nədir?– “Facebook” və “İnstaqram”ın əsas gəlir mənbəyi reklamlardır. Bu proqramların milyardlarla istifadəçisi var. Hər istifadəçinin hansı reklamı görməsi avtomatlaşdırılmaq məcburiyyətindədir. Bu avtomatlaşdırma mürəkkəb alqoritm vasitəsilə olur. Onun dizaynında isə yüzlərlə elmi işçi işləyir. Alqoritmin təxmini illik dövriyyəsi 100 milyarddan artıqdır. O qrupda bizim hər birimizin işi ondan ibarətdir ki, alqoritmi daha dəqiq hesablayaq. Bəzən “instaqram”da və “facebook”da sizə aid olmayan reklamlar görürsünüz. Onların aradan qaldırılması və insanların diqqətinə, marağına uyğun reklamların qarşısına çıxmasını təmin etməyə çalışırıq. Kənardan sadə reklam kimi görünsə də, bu çox çətin süni intellekt məsələsidir. Eyni məntiqi bir çox sahələrə tətbiq etmək mümkündür. Yəni bu alqoritmlər tək reklamla əlaqəli deyil.\n– Sosial şəbəkələrdə bir çox hallarda istifadəçi hansısa məhsul haqqında düşünürsə, qarşısına çıxır. Bu, necə baş verir?- Bəzi insanlar düşünür ki, onları dinləyirlər. Texnologiyanın hələ ki belə gücü yoxdur. Bunu bilmək üçün bir addım gerini düşünməliyik. Nəyisə haradasa gördükdən və ya kiminləsə o barədə danışdıqdan sonra düşünürük. Çox vaxt ünsiyyət qurduğumuz insanlar bu barədə artıq internetdə axtarış vermiş olurlar. Reklamlar bunun nəticəsində qarşımıza çıxır.\n– “Google” və “facebook”un iş prinsiplərindən danışardınız.– Ən əsası, kimin nə geyindiyi, kimin işə nə vaxt gəldiyi heç kimə maraqlı deyil. İstəyən istədiyi saatda gəlir, istədiyi saatda gedir. Şirkətə maraqlı olan verilən tapşırıqları yerinə yetirməkdir. Bu kənardan bəzən çox rahat və rəngarəng görünsə də, əslində, işçinin üzərinə qoyulan çox böyük məsuliyyətdir.\n“Süni intellekti öyrənmək üçün “Facebook” ən yaxşı yerdir”- “Facebook” sizin üçün zirvədir, yoxsa hələ yolunuz var?– İşimi çox bəyənirəm. Süni intellekti öyrənmək üçün “Facebook” ən yaxşı yerdir. Dünya daim dəyişir və inkişaf edir. Hər bir şirkət, universitet bu dinamizmin bir parçasıdır. Ona görə də bu fəaliyyətlər axıntısında heç bir ünvanı zirvə adlandırmıram.\n– Bir insanın əgər istəyərsə, hər şeyi bacaracağına inanırsınız. Bəs burada şans rol oynayırmı?– Şans rol oynayır. Mənim şansım ailəm idi. Amma öyrənmək insanın özündən asılıdır. Apardığımız tədqiqat ilə cansız kompüterə öyrətməyi bacarırıqsa, canlı, dərrakəsi olan insanın öyrənə bilməyəcəyini necə iddia etmək olar? Əlbəttə, istədiyimiz hər şeyi əldə etməyəcəyik. Bəzən həyat istiqamətimizi bizdən asılı olmadan dəyişir. Yeni vəziyyətə tez adaptasiya olub, qaldığımız yerdən davam etməyi bacarmalıyıq. “Kaspi” qəzeti\nÖncəki Liberman Bakıya gəlir\nNövbəti Şəhriyar Məmmədyarov bu gün növbəti görüşünü keçirəcək


BIZON STUDENT CUP - Tələbələr arasında ilk çempionat 2019 - İdman oyunlarının təşkili və idarə olunması - QOLAT.COM\nQOLAT Sport Service olaraq yalnız tələbələr arasında keçiriləcək mini futbol turnirimizi sizlərə təqdim etmək istəyirik. QOLAT tərəfindən həyata keçiriləcək növbəti möhtəşəm turnirin adı BİZON STUDENT CUP və baş sponsoru Bizon Energy’dir.\nAzərbaycanın bir çox universitetlərini əhatə edəcək olan turnir yalnız tələbələrdən ibarət olan komandalardan təşkil olunacaqdır. Turnir zamanı isə bizim ən böyük güc və enerji mənbəyimiz isə Bizon Energy tərəfindən olacaqdır.\nTurnir iştirakçılarını ölkənin ən çox sevilən enerji içkisi və baş sponsorumuz olan Bizon Energy’dən bir-birindən dəyərli hədiyyələr və mükafatlar gözləyir. Ən əsası isə turnirin mükafat fondu 3000 AZN’dir.\nBizon Student Cup’da 1-ci yer tutan komanda 1500 azn , 2-ci yer tutan komanda 1000 azn və 3-cü yer tutan komanda 500 azn mükafat qazanacaqdır.\nBIZON STUDENT CUP’da yalnız 32 komanda iştirak edəcəkdir, mini futbol çempionatına qatılan hər bir komandanın heyyəti yalnız tələbələrdən ibarət olmalıdır, lakin fərqli universitetlərdə oxuyan tələbələr də eyni komanda da iştirak edə bilər.\nKomandaların qeydiyyatı müəyyən şərtlər əsasında həyata keçiriləcəkdir, şərtlərlə tanış olmaq üçün aşağıda qeyd edilən linkdən keçid edə bilərsiniz. Digər əsas şərt isə bir komanda minimum 8, maksimum 10 oyunçuyla qeydiyyatdan keçməlidir. Qeydiyyat onlayndır , qeydiyyat linki xəbərin sonundadır. Turnirə giriş ödənişi cəmi 130 azn ödənişdir, bu isə komanda üçün futbol forması ödənişidir, lakin 8 oyunçu üçün nəzərdə tutulub formalar, 2 əlavə forma istəyən komanda isə bizimlə əlaqə saxlaya bilər. Onu da qeyd edək ki, turnir bitdikdən sonra formalar komanda da qalacaqdır, yəni öz formalarınızdır.\nTurnirin açılış mərasi 13 Oktyabrda baş tutacaq, açılış mərasimi zamanı püşkatma mərhələsi keçirilərək komandaların qrupdakı rəqiblərinə aydınlıq gətiriləcəkdir. Açılış mərasimində tanınmış idmançılar və məşhur simalar, o cümlədən hədiyyəli müsabiqələr də yer alacaqdırlar. Turnirin açılış mərasimində komanda kapitanları mütləq iştirak etməlidirlər.\nBizon Student Cup oyunları həftənin bazar günləri səhər saatlarından başlayaraq günorta saatlarına qədər davam edəcəkdir, (oyunlar Azfar 9 mkr. Tərlan şd.) Oyunlar milli dərəcəli hakimlər tərəfində idarə ediləcəkdir. Turnir zamanı foto və video çəkilişlər, eləcədə oyundan sonra video müsahibə olacaqdır, bundan başqa oyunlar zamanı Bizon Energy tərəfindən Bizon energetik içkiləri və su veriləcəkdir.\nÇempionatımızın digər maraqlı tərəflərindən biri isə müxtəlif platformalarda olan informasiya və görüntü materialları olacaqdır. Tur bitdikdən sonra isə saytımızın xəbər bölməsində turun icmalı haqqında xəbərimiz, həmçinin sosial media platformalarımızda maraqlı statistikalar, əyləncəli paylaşımlar və turun ən yaxşı oyunçusu və komandası nominasiyası üzrə qalib olanlar haqqında paylaşımlar olacaqdır.\nBəs sən ən güclülərdən ibarət olacaq möhtəşəm futbol turnirinə hazırsan?\nO zaman sən də komandanı yarat və əsl futbol atmosferini bizimlə birlikdə hiss et.\nÇünki, GÜC BİZDƏDİR!\nTurnirin Əsasnaməsini oxumaq üçün link:\nQeydiyyatdan keçmək üçün link:\nSosial media hesablarımızı izləməyini xahiş edirik:\n055 527 10 40 (Zəng və WhatsApp)\n070 814 91 66 (Təcili zənglər)\nQeydiyyatın son tarixi: 10.10.2019\nAçılış mərasimi: 13.10.2019\nBaşlanma tarixi: 20.10.2019\nQOLAT Sport Services olaraq qaldığımız yerdən davam edirik.... Bu dəfə QOLAT Sport Service olaraq , MARSOL Mini Futbol Turnirini təşkil edəcəyik. MARSOL - Marketing Solutions şirkətinin üzv...\n“Atletiko” “Barselona”nın çempionluğunu təxirə saldı\nİspaniya La Liqasında XXXIV tur davam edir. Qolat.com-un məlumatına görə, turun ikinci günündə 4 qarşılaşma keçirilib. Günün mərkəzi oyunu Madriddə baş tutub....\n"Qarabağ" ÇL-in üçüncü təsnifat mərhələsində\nUEFA Çempionlar Liqasının 2019-2020-ci il mövsümünün ikinci təsnifat mərhələsinin cavab qarşılaşması çərçivəsində iyulun 31-də keçirilən “Qarabağ” -...\nİbrahimoviç: "Mən "Mançester Siti" klubundan daha böyüyəm"\n"Mançester Siti" azarkeşlərinin sosial şəbəkələrdə Zlatan İbrahimoviçii istəmədiklərini bildirmələrinə tanınmış futbolçu özünəməxsus şəkildə cavab...\nMillimiz indiyədək xal qazanmayan Lixtenşteynin tarixinə düşdü\nİstanbul derbisində heç-heçə, "Liverpul" "Çelsi"ni uddu, "Bavariya"dan darmadağın - İcmal


Ermənilər bu rayonlarımızı narkotik plantasiyalarına çeviriblər – ŞOK FAKTLAR – Yenicag.Az\nAna Səhifə Siyasət Ermənilər bu rayonlarımızı narkotik plantasiyalarına çeviriblər – ŞOK FAKTLAR\nYeni Çağ Media Qrupu – May 21, 2018 - 10:00\nÜmumiyyətlə, Dağlıq Qarabağın işğal edilməsi, nəzarətsiz əraziləri narkotrafik halına gətirib çıxarıb.\nYenicag.az-ın əldə etdiyi dəqiq məlumatlara görə, hazırda Cəbrayıl rayonu ərazisində geniş narkotik plantasiyaları salınıb.\nCəbrayıl rayonunun Quycaq, Şəybəy, Mahmudlu kəndləri narkotik plantasiyası kimi istifadə edilir.\nCəbrayıl rayonunun adı çəkilən kəndlərində narkotik plantasiyasının salınmasına səbəb torpağın əlverişli olmasıdır. Belə ki, həmin kəndlərin torpaqları çay qırağında yerləşir və həmin torpaqlar qumlu və şirəlidir. Qumlu və şirəli torpaq isə narkotik tərkibli bitkilərin yetişdirilməsi üçün əsl cənnət sayılır.\nNarkotik plantasiyalarında işləmək üçün Əfqanıstandan mütəxəssislər gətirilib. Həmin mütəxəssislər plantasiyalarda narkotik bitkilərin yetişdirilməsinə nəzarət edirlər.\nPlantasiyadan yığılan mal, xammal kimi satışa çıxarılmır. Narkotik plantasiyasından əldə edilən xammal elə Cəbrayıl rayonu ərazisində emal edilir.\nErmənilər Cəbrayıl rayonunun Quycaq kəndində xəstəxana inşa ediblər. Sual olunacaq ki, xəstəxananın bu məsələ ilə nə əlaqəsi var? Var! Ermənilərin tikdirdiyi xəstəxana əslində tibb müəssəsi kimi yox, narkotik vasitələrin emalını və tərkibinin zənginləşdirilməsini həyata keçirir.\nCəbrayıl ərazisindən əlavə, Qubadlı və Zəngilan rayonları ərazisində də narkotik plantasiyaları mövcuddur.\n“Narkotik vasitələrin əsas satıldığı yerlərdən biri İran İslam Respublikasıdır.\nBelə ki, Qubadlı və Zəngilandan İranın içərilərinə nüfuz edən narkotik maddələrin aylıq həcmi 20,5 kiloqramdır”. (Tehran. “Sepah- e- Pastaran” bulleteni, 2002-ci il, səh 12, № 4)\nSon zamanlar Cəbrayıl rayonunun 3 kəndində salınmış plantasiyalardan başqa, Zəngilanın nəzarətsiz qalan 707 kv.km ərazisinin 141 hektar, Qubadlının 210, Füzui rayonunun 176 hektar sahəsində narkotik maddə əkilir”. (İlami Həsən: “Tədqiqat və axtarış” kitabı, Tehran, 2000, səh 36)\nDağlıq Qarabağın nəzarətsiz qalan ərazisində salınmış narkotik plantasiyaların mühafizəsini isə Ermənistan ordusunun hərbçiləri qoruyur.\nermenistan, Dağlıq Qarabağ, narkotik, plantasiya,


RPG oyunu Greedfall üçün E3 2018 təqdimat videosu yayımlandı – Bizim Game Zone\n7 paylaşım, 1 xal\nSpiders Games tərəfindən hazırlanan və Focus Home Interactive tərəfindən günümüz platformları üçün yayımlanacaq olan döyüş RPG oyunu Greedfall’dan E3 2018 videosu gəldi.\nSpiders Games və Focus Home Interactive ortaqlığı ilə ortaya çıxacaq olan RPG oyunu Greedfall üçün, E3 2018 sərgisində yeni bir təqdimat videosu yayımlandı. 17. əsr’də keçən Greedfall, cadu kimi elementləri də içində cəmləşdirir. Möhtəşəm qrafik keyfiyyətinə sahib bir oyun olduğu, yayımlanan E3 videosunda da görülür.\nGreedfall, içərisində xəzinə ovçularının, pul ilə işlədilən əsgərlərin və işğal temalarının yer aldığı alternativ bir dünyanı oyunculara təqdim edir. RPG tərəfinə güclü bir formada diqqət ayıran Greedfall, kəşfetmə və bilinməzliklər ilə dolu bir dünya təcrübəsi yaşadarkən, oyunculara fərqli yollar ilə tapşırıq və hədəflərə çatma sərbəstliyi verir.\nSon olaraq 2019 ilində PS4, Xbox One və PC üçün çıxması planlanan Greedfall’ın yayımlanan E3 təqdimat videosuna aşağıdan baxa bilərsiniz.\n, Focus Home Interactiveoyun xəbərləriPCPS4Spiders GamesXbox One\nOyun sektoruna daxil olmağa çalışan Neftlix "Minecraft : Story Mode"...


2022, 19 Yanvar, çərşənbə, Bakı vaxtı 02:38\nABŞ İLQAR MƏMMƏDOV VƏ TOFİQ YAQUBLU BARƏDƏ HÖKMÜ SİYASİ QƏRAR ADLANDIRIR\nABŞ-ın Azərbaycandakı səfirliyi martın 17-də yaydığı bəyanatında qeyd edir ki, məhkəmənin REAL hərəkatının sədri İlqar Məmmədovun və Müsavat Partiyası başqanının müavini Tofiq Yaqublu haqqında qərarı sübutlarla əsaslandırılmayıb və siyasi xarakter daşıyır:\n"Biz məhkəmə prosesindən əvvəl və məhkəmə prosesi ərzində Azərbaycan hökumətinin müxtəlif nümayəndələrinə açıq və ədalətli məhkəmə prosesinin keçirilməsinə ümid etdiyimizi bildirmişdik.\nAzərbaycan hökumətinin ABŞ və digər beynəlxalq müşahidəçilərə məhkəmə prosesini müşahidə etməyə icazə verməsini bəyənməklə yanaşı digər müşahidəçilər və biz şahid ifadələrində və məhkəmə prosesində ciddi pozuntular müşahidə etmişik. Müşahidələrimiz belə bir qənaətə gəlməyə əsas verir ki, məhkəmənin qərarı sübutlara əsaslanmayıb və siyasi xarakter daşıyır.”\n"İSMAYILLI İŞİ"NDƏ HÖKM\nMartın 17-də Şəki Ağır Cinayətlər Məhkəməsində «İsmayıllı işi» ilə bağlı hakim hökmü oxuyub. Bu işdə ittiham olunan 18 nəfərdən 10-u 2 il yarımdan 8 ilə qədər azadlıqdan məhrum edilib.\nAzadlıqdan məhrum olunanlar arasında Müsavat partiyası başqanının müavini və jurnalist Tofiq Yaqublu və REAL hərəkatının rəhbəri İlqar Məmmədov da var. Hakimin qərarı ilə İlqar Məmmədovun 7, Tofiq Yaqublu isə 5 il müddətinə azadlıqdan məhrum edilib.\nİttiham olunanlardan 8 nəfəri isə şərti cəza ilə məhkəmə zalından azad ediliblər.\nMəhkəmədə ABŞ, Fransa, Böyük Britaniya, İsveç səfirliklərinin, Avropa İttifaqının Azərbaycandakı nümayəndələri iştirak ediblər.\nÖtən il yanvarın 23-24-də İsmayıllıda icra başçısının istefası ilə nəticələnən iğtişaşlara görə 18 nəfər saxlanıb. Onlar ictimai asayişi pozmaq və hakimiyyət nümayəndələrinə qarşı zor işlətməkdə ittiham olunurlar.\n«GÜNAHSIZLIĞINI SÜBUT EDƏCƏYİK»\nVəkil Xalid Bağırov Şəki Ağır Cinayətlər Məhkəməsinin hökmünü «absurd» və «qanunsuz» adlandırır.\nO, istintaqın düzgün aparılmadığı qənaətindədir:\n«İstintaqın qərəzli araşdırmalarını nəzərə almayan məhkəmə absurd qərar çıxarıb. Baxmayaraq ki, biz məhkəmə prosesləri zamanı istintaqın nə qədər qərəzli olduğunu açıb sübuta yetirmişik».\nREAL Vətəndaş Hərəkatı Məclisinin sədri Erkin Qədirli deyib ki, məhkəmənin ədalətsiz qərar verəcəyini əvvəlcədən bəlli olub. O, məhkəmənin qərarını «siyasi sifariş» adlandırıb.\n«Məqsəd İlqar Məmmədovu siyasi proseslərdən kənarda qoymağa hesablanıb. Biz apellyasiya şikayəti verəcəyik. Digər hüquqi addımlarla İlqar Məmmədovun günahsızlığını sübut etməyə nail olacağıq».\nŞəkidə “İsmayıllı işi” ilə bağlı hökm oxundu\nMartın 17-də Şəki Ağır Cinayətlər Məhkəməsində “İsmayıllı işi” ilə bağlı prosesdə ittiham olunanlara hökm oxundu. 8 nəfərə - şərti, 10 nəfərə - real cəza verildi. Onların arasında REAL hərəkatının rəhbəri İlqar Məmmədov 7 il, Musvat partiyası başqanının müavini və jurnalist Tofiq Yaqublu 5 il azadlıqdan məhrum edildi. Prosesdə xarici diplomatlar da iştirak ediblər. Ötən il yanvarın 23-24-də İsmayıllıda icra başçısının istefası ilə nəticələnən iğtişaşlara görə ictimai asayişi pozmaq ittihamı ilə 18 nəfər saxlanıb. Müdafiə tərəfi ittihamları rədd edir, həbslərin siyasi motivli olduğunu deyirlər.


"Səbail"in baş məşqçisi: "Qarşımıza avrokuboklara vəsiqə məqsədi qoyulmayıb" - MÜSAHİBƏ - Report.az\n"Səbail"in baş məşqçisi: "Qarşımıza avrokuboklara vəsiqə məqsədi qoyulmayıb" - MÜSAHİBƏ Aftandil Hacıyev: "Bu o demək deyil ki, təcrübəli futbolçular nə istəsələr, onu da edəcəyik" 5 İyun, 2018 14:00\nBakı. 5 iyun. REPORT.AZ/ "Səbail" futbol komandasının baş məşqçisi Aftandil Hacıyevin "Report"a müsahibəsi\n- Yeni transferlər haqqında nə deyə bilərsiniz?\n- Ruslan Qurbanovla ilkin razılıq əldə etmişik. Rəsmi müqavilə imzalamaq məsələsi qalıb. Fərhad Vəliyev isə komandamızda qapıçı məşqçi kimi fəaliyyət göstərəcək. Artıq onunla sözləşmə imzalamışıq. Emin Ağayev də bu gün bizə qoşulacaq. Onun da köməkçi-məşqçi olacağı sabah rəsmiləşəcək.\n- "Səbail"ə təcrübəli futbolçular və məşqçilər cəlb edirsiniz. Komandanın qarşısına avrokuboklara vəsiqə məqsədi qoyulub?\n- Qarşımıza belə bir məqsəd qoyulmayıb. Amma bacardığımızın ən yaxşısını etməyə çalışacağıq. Sadəcə olaraq, mənim yanaşmam belədir ki, daha çox futbol oynamış və təcrübəli mütəxəssislərə üstünlük verirəm.\n- Belə təcrübəli futbolçularla işləmək sizə çətinlik yaratmayacaq?\n- Yəqin ki, hamısı təcrübəli olmayacaq. Çalışacağıq ki, aralarında yaş həddi aşağı olanlarını da transfer edək. Digər tərəfdən, xarakterlərinə bələd olduğum futbolçuları komandaya cəlb edirəm. Bu, o demək deyil ki, təcrübəlilər, nə istəsələr, onu da edəcəyik. Xarakterə çox önəm verirəm. İş prosesimizə zərər verən oyunçularla müqavilə bağlamarıq. İşimizə yarayan və tələblərimizə hərtərəfli cavab verən futbolçuları komandaya cəlb edirik.\n- Ağabala Ramazanov əvvəlki klublarında sərt xarakterli ilə seçilirdi...\n- Ağabalanın xarakteri hamının gördüyü kimi deyil. Meydanda çılğınlığını görə bilərsiniz. Kənarda isə gördüyüm, tanıdığım Ağabala tam başqa insandır.\n- "Qarabağ"dan 9 futbolçu göndərildi. Bir neçəsini çıxmaq şərti ilə digərləri əsas heyətə düşməyənlər idi. Həmin futbolçulardan daha hansılarını "Səbail"də görmək istərdiniz?\n- Hazırda "Qarabağ"dan hər hansı bir futbolçu siyahımızda yoxdur. Gələcəkdə nə olacağını isə deyə bilmərəm.\n- Əfran İsmayılovu komandanızda görmək istərdiniz?\n- Əfran hazırda siyahımızda yoxdur.\n- Yay hazırlıq planınızı müəyyənləşdirmisiniz?\n- Yay hazırlıq planı bəllidir. Hazırda axtarışdayıq. Müxtəlif variantlara baxırıq. İyun ayının 20-dən iyul ayının 7-ə kimi Bakıda təlim məşq toplanışında olacağıq. Otəl və digər məsələlər üçün isə danışıqlar davam edir. Təlim-məşq toplanışının harada olacağı bəlli deyil.\n- Kifayət qədər oyunçu ilə yollarınızı ayırmısınız. Komandadan yenə göndərilənlər olacaq?\n- Göndərilənlər, müqaviləsi bitən və icarə müddəti başa çatan oyunçular da var. Bundan sonra da kimlərin gedəcəyi hazırda bəlli deyil. Komandada qalan digər futbolçular mənə lazımlıdırlar.\n- Komandaya legioner futbolçu cəlb etmək nəzərdə tutulub?\n- Legioner oyunçu axtarırıq. Hazırda oyunçuları izləyirəm. Bəyəndiyim futbolçu olsa, komandaya cəlb edəcəyik. Bu, Bakıda toplanışda da ola bilər, Türkiyədə də, toplanışdan sonra da. Tapacağımız oyunçudan çox şey asılıdır.\n- Bəzi klublar legionerlərlə yollarını ayırıblar. Onları komandaya dəvət etmək fikriniz yoxdur?\n- Düzü, təklif olunublar. Ola bilsin, həmin oyunçu başqa klubla da danışıqlar aparır. Ortada real bir şey olmadığı üçün açıqlamaq istəmirəm. Hazırda hər hansı futbolçunun üzərində dayanmamışıq.\n- Bu il bütün stadionlarda süni örtükdən təbii ot örtüyünə keçid prosesi başlayır. Gələn mövsüm "Səbail"in arenasından başqa süni örtüklü stadion qalmayacaq. Siz də bu məsələnin həlli üçün hər hansı bir addım atmağı düşünürsünüz?\n- Bu məsələ barədə qısa da olsa rəhbərliklə danışmışıq. Gələcək planlarımızda təbii ot örtüyündə oynamaq var. Hər şey birdən-birə olmur. Mərhələli şəkildə bunun öhdəsindən gəlməyə çalışacağıq.\n- Qarşıdakı mövsümdə alınmayacaq?\n- Hazırda deyə bilmərəm. Gələn mövsümdən başlamaq barədə danışmamışıq. Amma planda var ki, təbii ot örtüklü meydançamız olsun.\n- Bəs "Bayıl Arena"nın örtüyünün dəyişməsi necə?\n- Örtüyün dəyişdirilməsi barədə söhbət olmayıb. Müzakirə olunub ki, təbii örtükdə daha yaxşı oynamaq olar. Rəqiblər də həmin örtükdə çıxış edirlər. Bu problemin qısa olaraq üzərindən keçdik. Hazırda ondan vacib məsələlərimiz var. Komandanı formalaşdırmaq istəyirik. Gələcəkdə bu məsələyə yenidən baxılacaq.


Men Bunu Isdedim...axi..\nElə bir sevgi istəyirəm ki, hər an varlığını hiss edə bilim. Özüm kimi tanıyım, sevim. Əbədi yaşayım. Hər an bitirməkdənsə hər an yenidən başlamaq istəyim. Səhər duranda onun da durduğunu düşünüb sevinim. Hər addımımda onu da düşünüm. Adını duyduğumda qəlbim durmadan döyünsün. Bütün qəlbimlə ona inanım, güvənim. Bir gün gedəcəyi qorxusu ilə yaşamayım. Onu itirəcəyim qorxusu ilə yaşamayım. Ən əsası məni aldadacağı qorxusu ilə yaşamayım.\nElə bir sevgi istəyirəm ki, məni başdan sonacan ifadə edə bilsin. Hər an nə hiss etdiyimi anlaya bilsin. Ən birinci məni anlasın. Çox sevsin, mənim onu sevəcəyim qədər.\nElə bir sevgi istəyirəm ki, darıxmaym bu sevgidə.Hər an sevinim. Dava edim amma sonra yenidən barışım. Küsüm amma sonra yenidən danışım. Daima yanımda olduğunu hiss edim. Hiss etdirsin.\nBütün varlığımla onu sevim. Səni sevirəm deyəndə qəlbimdə şübhə dolu hisslər olmasın. Bu sözü bütün qəlbimlə inanaraq, bu olduğu üçün deyim. Sadəcə o dedi deyə deməyim. Bitti dediyi yerdə yenidən başlayım. Sevgisi butun bədənimi sarsın. Daha içimdə ağlayarkən üzdə gülməyim. Ayrılıqdan sonra axan göz yaşlarımı gizlətməyim. Ağlamayım bir daha, ağlatmasın, incitməsin.\nElə bir sevgi istəyirəm ki, başladığı gündən bu günədək bütün hər şeyi indi yaşanırmış kimi xatırlayım. Onu düşünərkən belə onu sevim.\nElə bir sevgi istəyirəm ki, hər baxdığım yerdə onu görüm.Kölgələr almasın yerini. Sarsıtmasın yoxluğu qəlbimi. Onun üçün darıxmağı sevim. Sadəcə görəcəyəm deyə gözləməyim günləri. Gözləməyi, onun üçün gözləməyi sevim. Mənə aid olanı sevim. Ayda gizlətdiyimi sevim. Artiq səbəbini bilmədiyim acılar yaranmasın qəlbimdə. Cavabsız sualların içində boğulmayım.\nTarix: 03.12.2014 / 18:34 Müəllif: Aziza Baxılıb: 169\tBölmə: Sevgi şerləri\nDeyek Yoxsan Bu Weherde\nMen Ele Bilirdim...ele\nUnutmadım mən Səni...\nÖYRƏTMƏ ÖZÜNÜ ,ÖYRƏTMƏ MƏNƏ!!!!!!!!\nMen Yadina Duwende!\nO SEVƏ BİLİRMİ, SƏNİ MƏN QƏDƏR...\nSənsiz yaman darıxmışam!\nHer Dogan Bir Yokun Parcasidir\nBir An Gel !!!\nNiye Istemirsen Unudum Seni?\nRamiz Rövşən. Vətən\nAy Etibarsiz - Tural Irfan\nAdini Gel Gotur Adimin Ustden


ABŞ-da “Newsweek” jurnalının son çap nömrəsi çıxacaq\nABŞ-da populyar "Newsweek" jurnalının son çap nömrəsi çıxacaq. Birinci nüsxəsi 80 il bundan əvvəl işıq üzü görmüş və beynəlxalq hadisələri işıqlandıran jurnalın son çap nömrəsi "#lastprintissie" başlığı altında çıxacaq. "Newsweek" jurnalının son nömrəsinin üz qabığına nəşriyyatın Nyu-Yorkda yerləşən qərargahının ağ-qara fotosu vurulub.\n"ICTnews.az" elektron xəbər xidməti "cybersecurity.ru" saytına istinadən bildirir ki, çap nəşrlərinin "ölümü" reklam gəlirlərinin azalması və auditoriyanın materialları internetdən oxuması ilə bağlıdır. "Newsweek" jurnalının Amerika versiyasının redaktoru Tina Braun bildirib ki, yeni ildən "Newsweek" yalnız internet üzərindən fəaliyyət göstərəcək.\n"İnternet üzərindən fəaliyyət həyatımızı əhatə edən əhəmiyyətli dəyişiklikdir. Rəqiblərimiz də gec-tez belə addım atmalı olacaq. Biz, sadəcə, bir addım irəlidə olmaq istədik" - o bildirib. Braun bildirib ki, "Newsweek" jurnalının son çap versiyasını 2012-ci il dekabrın 31-dən etibarən satın almaq mümkün olacaq. Bundan sonra redaksiyanın xəbərləri yalnız "Newsweek Global" saytında yerləşdiriləcək.\nMəlumat üçün bildirək ki, "Newsweek" jurnalının birinci nömrəsi 1933-cü il fevralın 17-də satışa çıxarılıb.


Ellada Məmmədli: “Nə qədər Hacılı qardaşları var, Müsavatda yalan ayaq tutub yeriyəcək”\n“Xətai rayon təşkilatının 55 üzvünün istefasının mənim tərəfimdən təşkil olunduğunu iddia edirlər. Təşkilatı quranlar, illərini Müsavata verənlər, məhrumiyyətlərə dözənlər, Müsavatı məbəd bilənlər mənim sözlərimlə istefa verdilər. Bunu deyənlər öz yalanlarına inanırlar?”\nPublika.az xəbər verir ki, bunu Müsavat Partiyasından çıxarılan Qadınlar Birliyinin keçmiş sədri Ellada Məmmədli deyib.\nOnun sözlərinə görə, istefa verənlər yeni rəhbərliyin avtoritar idarəçiliyinə, ləyaqətliləri partiyadan uzaqlaşdırdığına, daxildə demokratiyanı boğduğuna, partiyanı uçuruma sürüklədiyinə etiraz edərək bu addımı atıblar: “İstefa verənlərin 9 nəfər olduğunu, onlardan birinin ölü, 8 nəfərin diri olduğunu qeyd edənlər ölənin adını açıqlasınlar. Bunu edə bilməzlər, çünki dedikləri yalandır və isbatı da yoxdur”.\nE. Məmmədli qeyd edib ki, nə qədər Arif Hacılı və qardaşları Müsavatda var, “yalan da ayaq tutub yeriyəcək”.\n“Rayon təşkilatının varlığından xəbəri olmayanlar, yaltaqlıqla bir qrupda yerləşib özlərinə yer edənlər, öz üzvlərini tanımayanlar, xaricə gedənlərə “yaşıl işıq” yandırıb təşkilatı qazanc mənbəyinə çevirənlər məni riyakarlıqda ittiham edir. İndi, sizcə, mən riyakaram, yoxsa onlar?” - deyə o bildirib.


Bu necə “Neftçi” tərəfkeşliyidi?\n“Sumqayıt” – “Neftçi” oyununun müzakirəsi bitmir. Qarşılaşmanın baş hakimi Rəşad Əhmədovun idarəçiliyi hər iki tərəfi narazı salıb. Xüsusilə, “Sumqayıt” cəbhəsindən qapıçı Mehdi Cənnətovun meydandan qovulması və Ayxan Abbasovun texniki zonadan kənarlaşdırılması böyük etirazlara səbəb olub. Klubdan açıq danışmasalar da, buna eyham vurulur. Sosial şəbəkələrdə isə Əhmədovun “Sumqayıt”a qarşı həddən artıq sərt davrandığı fikirləri müdafiə olunur.\nBəs, həqiqətən də, baş hakim “Neftçi”yə tərəfkeşlik etdimi?\nƏhmədov 90 dəqiqə ərzində əlini 13 dəfə cibinə apardı. Bunlardan 1-i məlum qırmızı vərəqə üçün oldusa, 8 halda “Neftçi”, 4 dəfə isə “Sumqayıt” futbolçuları “sarı”ya məruz qaldı.\nBaş hakimin ilk mübahisəli qərarı 19-cu dəqiqədə qeydə alındı. Rəqib müdafiəçi Vurğun Hüseynovla mübarizə zamanı yerdə qalan Baqali Dabo sarı vərəqə ilə cəzalandı. Əksəriyyətin Hüseynovun sanksiyaya məruz qalacağını gözlədiyi epizodda Əhmədov fransız hücumçunun simulyasiya etdiyini düşündü. Halbuki mərkəz xətdən bir qədər irəlidə hakimi aldatmaq Daboya və komandasına heç nə verməyəcəkdi. Əgər həqiqətən də orda qayda pozuntusu yox idisə, sadəcə oyunu davam etdirmək kifayət edərdi. Çünki heç “Neftçi”nin futbolçusu açıq şəkildə cərimə zərbəsi də istəməmişdi. Sarı vərəqə nəticəsində Dabo “Qəbələ” ilə vacib oyunöncəsi cəzalı duruma düşdü – mübahisəli qərarla.\nNövbəti mübahisəli (əslində heç bir mübahisəyə açıq olmayan) qərar 32-ci dəqiqədə verildi. “Sumqayıt”ın futbolçusu Əli Babayev öz cərimə meydançasında Baqali Dabonun ayaqlarını yerdən üzdü. Topa heç bir müdaxiləsi olmayan israilli oyunçu aşkar şəkildə penaltiyə səbəb olmuşdu. Ancaq referi davam işarəsi verdi. Növbəti sarı vərəqəni almaq qorxusundan Dabo heç etiraz belə edə bilmədi. İstənilən halda, görüşün nəticəsinə birbaşa təsir edə biləcək epizodda Rəşad Əhmədov kobud səhvə yol vermişdi. Və əgər penalti təyin etməmişdisə, bu dəfə də hakimi aldatmağa cəhd səbəbindən Daboya ikinci “sarı”nı göstərib, meydandan qovmalıydı.\nBundan sonra heç nədən Vangelis Platellas, hətta meydanda olmayanlar – Aqil Məmmədovla Əli Şirinov da “saralan”lar karvanına qoşuldular.\n“Sumqayıt”ın narazı olduğu məqamlara gəldikdə, Cənnətovun meydandan qovulmasına səbəb olan hərəkətini “CBC Sport” yaxalaya bilməsə də, PFL bir neçə rakursdan təqdim etdi. Məlum oldu ki, o, həqiqətən də, rəqib futbolçu Kirilo Petrova dirsəyi ilə zərbə endirib.\nAyxan Abbasov isə məşqçilər üçün xətti keçdiyinə görə tribunaya göndərilib. Bəli, bir çox hallarda hakimlər buna göz yumurlar, ancaq Əhmədovun buna qədər biri “Sumqayıt”dan olmaqla meydandan kənardakı 3 futbolçunu sarı vərəqə ilə cəzalandırdığını nəzərə aldıqda, bunu normal qəbul etmək lazımdı.\nYekunlaşdırsaq, bəlli olur ki, Rəşad Əhmədov matçın lap əvvəllərindən oyunun ipini əldən buraxıb və bundan sonra yığıb-yığışdırmaq mümkün olmayıb. Referinin “Neftçi”yə simpatiyasının olması, tərəfkeşliyi ilə bağlı fikirlər tamamilə əsassızdı. “Ağ-qaralar”ın aşkar penaltisi verilmədi, vacib oyunöncəsi futbolçusu heç nədən cəzalı duruma düşdü, bir oyunda 8 sarı vərəqəyə görə klub ciddi məbləğdə cərimələnəcək və s. Elə isə bu necə “Neftçi” tərəfkeşliyidi?\ntarix: 11-03-2019 18:00


“Intourist Hotel Baku” tələbələr üçün təcrübə proqramı təşkil edir – Azərbaycan Regional İnkişaf Mərkəzi\nHotel və kurort idarəçiliyi sahəsində ixtisaslaşan “Absheron Hotel Group”a daxil olan “Intourist Hotel Baku” Azərbaycanda təhsil alan tələbələr üçün təcrübə proqramı təşkil edir.\nMehmanxanadan AZƏRTAC-a bildirilib ki, təqdim olunacaq təcrübə proqramının məqsədi gənc kadrların qonaqpərvərlik və turizm sektoru haqqında daha aydın anlayışa malik olmasını təmin etməkdir. Təcrübə proqramı təhsilini davam etdirən və ya yenicə bitirmiş tələbələrə mehmanxananın hər bir şöbəsində təcrübə keçməklə qonaqpərvərlik və turizm sahələrində karyera qurmağın yollarını öyrədəcək. Proqramı uğurla başa vuran tələbələr nəinki “İnturist” mehmanxanasında, həmçinin “Absheron Hotel Group”un digər mehmanxanalarında da vakant yer olduğu halda işlə təmin edilə bilərlər.\n“İnturist” mehmanxanasının baş direktoru Marko Rabbia bildirib ki, təcrübə proqramı uzunmüddətli olacaq və biz mütəmadi şəkildə müəyyən tədris müəssisələri ilə danışıqlar aparıb tələbələri bu proqrama cəlb edəcəyik. Namizədlər mehmanxananın hər sahəsində təcrübə keçmək üçün müraciət edə bilərlər. Təcrübə proqramının minimal müddəti dörd həftədir.\nQeyd edək ki, kadrların hazırlanmasını daim diqqət mərkəzində saxlayan “Absheron Hotel Group” Təhsil Nazirliyi ilə birgə 5 nömrəli Bakı Peşə Liseyində qonaqpərvərlik sahəsində praktik bacarıqların inkişaf etdirilməsinə yönəldilən qeyri-akademik təlim proqramı təsis edib. “Intourist Hotel Baku”nun təcrübə proqramı “Absheron Hotel Group”un hotel sektorunda gənc kadrların hazırlanmasının davamıdır.


خبرگزاری شبستان - Zəkat az təblig edilir\nServis Əsas səhifə Zaman : Sunday, January 14, 2018 Xəbər kodu : 32215\nŞəbistan Xəbər Agentliyi: Çox təəssüflər olsun ki, islam oldugu kimi təblig edilmir. Bəzən, əslən islamda yer almayan məsələlər təblig edilir. Əks tərəfdə islamın önəm verdiyi hökmlər isə əsla təblig edilmir ya az təblig edilir.\nŞəbistan Xəbər Agentliyi xəbər verir ki, Ali Rəhbərin Kerman əyaləti üzrə nümayəndəsi və bu şəhərin imam cüməsi höccətül - islam vəl - müslimin Hüseyn Əlidad Süleymani bu gün əyalət ruhaniləri və zəkat yıgımı üzrə məsul şəxslərin toplantısında Qurani - Kərimin görüşündə zəkat mövzusuna toxundu və bildirdi ki, Quranda harada n namazdan söhbət gedirsə, onun dalıyca zəkat məsələsidə ortaya qoyulur.\n“Zəkat Quranın baxışında iki istiqamətdə önəm kəsb edir:\n1 - Başqa vacib əməllər kimi bir vacib əməldir.\n2 - Zəkat fərdin cəmiyyətin başqa üzvləri ilə əlaqəsidir.\nBu iki faktora görə zəkatın işləməsinə xüsusi əhəmiyyət verməliyik. Çünki insanlar zəkata az əhəmiyyət verillər. Bu məsələni camaata başa salmalıyıq”.\nZəkat haqqında xalqa az məlumat verildiyindən gileylənən ruhani dedi ki, bu işdə mətbuat və mediya orqanlarının da təqsiri az deyildir.\n“Çox təəssüflər olsun ki, islam oldugu kimi təblig edilmir. Bəzən, əslən islamda yer almayan məsələlər təblig edilir. Əks tərəfdə islamın önəm verdiyi hökmlər isə əsla təblig edilmir ya az təblig edilir. Buna görə də inqilabdan dörd on illik keçməyinə baxmayaraq İslam dini bəzi sahələrdə hələ də tənhadır.\nİslamın strategiyası bundan ibarətdir ki, dünyada yoxsulluq və fəqirlik qalmasın. Buna görə də islam yoxsullugun kökün kəsir. Bunun üçün ortaya qoydugu tədbirlərdən biri zəkatdır. İslam insanların nisbi rifahına çalışır. Məhz bu üzdən zəkat kimi bəzi əməlləri vacib edərək öz proqramına nail olmaga çalışır”.


Wikizero - Hektor Berlioz\nfr. Hector Berlioz\n11 dekabr 1803(1803-12-11)[…]\n8 mart 1869(1869-03-08)[…] (65 yaşında)\njurnalist, dirijor, yazıçı, avtobioqraf[d], musiqi tənqidçisi[d], librettoçu, virtuoz[d], kitabxanaçı, müəllif, bəstəkar\nopera, simfoniya, klassik musiqi\nHektor Berlioz, Paris, 1855\nHektor Berlioz (fr. Louis-Hector Berlioz, Lui-Ektor Berlioz) (11 dekabr, 1803 – 8 mart, 1869) — fransız romantik bəstəkarı. "Fantastik simfoniya" və "Grand messe des morts" (Rekviyem) ona məşhurluq gətirən bəstələrindəndir. Müəllifi olduğu "Treatise on Instrumentation"la Berlioz müasir orkestrin formalaşmasına əhəmiyyətli təsir etmişdir. Bəzi əsərlərini bəstəkar nəhəng orkestr heyəti üçün nəzərdə tutmuş, bundan başqa dirijor olaraq 1000-dən çox musiqiçi heyəti olan konsertləri aparmışdır. 50-yə yaxın mahnının müəllifidir.\nFransanın cənub-şərqində yerləşən Kot-Sent-Andre (İzer) şəhərciyində həkim ailəsində anadan olmuşdur. 1821-ci ildə tibb təhsilini almaqda olan Berlioz valideynlərinin etirazına baxmayaraq tibbi dayandırıb özünü musiqiyə həsr etmişdir. 1825-ci ildə Paris şəhərində onun ilk iri tutumlu əsəri olan "Təntənəli messa" ilk dəfə publika qarşısında tamamilə müvəffəqiyyətsiz ifa edilmişdir. 1826-1830-cu illərdə Berlioz Paris konservatoriyasında Jan Fransua Lesuer və A.Reyxidən dərslər almışdır. 1828-1830-cu illərdə ifa olunan Berliozun daha bir neçə əsəri – "Vverley" üverturası, "Framcs-juges" və "Fantastik simfoniya" (artistin həyatından epizod) da xüsusi müvəffəqiyyət qazanmasa belə ictimaiyyətin diqqətini gənc bəstəkara yönəldmişdir. 1828-ci ildən başlayaraq Berlioz musiqi kritiki olaraq da fəaliyyətə başlamışdır.\n"Sardanapal" kantatasına görə 1830-cu ildə Roma mükafatını almış bəstəkar İtaliyada stependiat olaraq yaşamasına baxmayaraq, 18 aydan sonra oradan İtaliya musiqisinin qəti əleyhdarı olaraq qayıdmışdır. Öz səfərindən Berlioz "Kral Lir" uvertürasını və "Fantastik simfoniya"nın davamı olan "Le retour à la vie" simfonik əsərini gətirmişdir. 1932-ci ildə Parisə qayıdaraq bəstəkarlıq, dirijorluq və tənqidçilik fəaliyyəti ilə məşğul olmuşdur.\n1834-cü ildən Berliozun Parisdəki vəziyyəti xüsusilə yenidən qurulmuş "Gazette musicale de Paris"də, daha sonra isə "Journal des Débats"da işə başlaması ilə yaxşılaşmışdır. Bu nəşrlərin hazırlanmasında 1864-cü ilə qədər iştirak edən Berlioz sərt və ciddi tənqidçi şöhrəti qazanmışdır. 1839-cu ildə o konservatoriyanın kitabxanaçısı vəzifəsinə, 1856-cı ildən isə Akademiyanın üzvlüyünə qəbul olunmuşdur.\nOnun şəxsi həyatını bədbinləşdirən bir sıra qəmgin hadisələr haqqında isə o təfərrüatları ilə öz "Memuarlar"ında (1870) nəql etmişdir. Onun ilk nikahı irlandiyalı aktrisa Qarriet Smitson ilə olmuş və 1843-cü ildə boşanma ilə başa çatmışdır. Onun ölümündən sonra Berlioz müğənni Mariya Resio ilə nikah bağlamış, lakin o da 1854-cü ildə qəfildən vəfat etmişdir. Berliozun ilk nikahından olan oğlu isə 1867-ci ildə vəfat etmişdir. Bəstəkarın özü 8 mart 1869-cu ildə tək-tənha dünyasını dəyişmişdir.\nBerlioz – musiqidə romantizmin parlaq nümayəndəsi, romantik proqramlı simfoniyanın yaradıcısıdır. Onun incəsənəti ədəbiyyatda V.Hüqonun və ya rəssamlıqda Delakruanın yaradıcılığı ilə bir çox cəhətdən oxşarlıq təşkil edir. O, cəsarətlə musiqi forması, harmoniyası və ifası sahələrində yenilikləri tətbiq etmiş, simfonik musiqinin teatrallaşdırılmasına və əsərlərin nəhəng miqyaslara gətirilməsinə can atmışdır.\n1826-cı ildə yunanların Osmanlı İmperiyasına qarşı azadlıq uğrunda mübarizəsinə həsr olunmuş "Yunan inqlabı" kantatası yazılmışdır. 1830-сu il "Böyük iyul inqlabı" zamanı inqilabı mahnılarla, xüsusilə də onun tərəfindən orkestr və xor üçün təkmilləşdirilmiş "Marselyeza" ilə geniş şəkildə məşğul olmuşdur. Bəstəkarın bir sıra iri tutumlu əsərlərində inqilabi mövzu öz əksini tapmışdır: "Rekviyem"(1837) – İyul inqilabının qəhrəmanları xatirəsinə yaradılmışdır; "Matəm-triumfal simfoniya" (1840)- İyul hadisələrinin qurbanlarının külünün rəsmi köçürülmə mərasimi üçün yazılmışdır.\nHektor Berliozun tərzi artıq onun "Fantastik simfoniyası"nda (1830, altbaşlıq – "Rəssamın həyatından epizod") müəyyən olmuşdur. Bestəkarın bu məşhur əsəri – ilk romantik proqramlı simfoniyadır. Burada öz dövrünün tipik əhval ruhiyyəsi əks olunub (reallıqla barışmamazlıq, yüksək emosionallıq və həssaslıq). Rəssamın subyektiv təəsüratları simfoniyada ictimailəşdirilir, uğursuz məhəbbət faciə səviyyəsində dəyərləndirilir.\nHektor Berlioz musiqinin inkişafına sadəcə olaraq bəstələri ilə deyil, eyni zamanda ifa etmə incəlikləri və dirijorluq sahəsində tətbiq etdiyi yeniliklərlə önəmli xidmət göstərmişdir. Onun yaratdığı instrumentovka bir çox dilə tərcümə edilərək bu gün də aktuallığını itirməmişdir. Vaqnerlə birlikdə Berlioz yeni dirijorluq məktəbinin banilərindən hesab olunur.\n"Béatrice et Bénédictdən Duet, 1862"\nBerliozun "Fantastik simfoniyası"nın ilk səhifəsinin əlyazması\nAllMusic · Danish Film Database · Discogs · Filmportal · Internet Broadway Database · IMDb · International Music Score Library Project · MusicBrainz · Qutenberq layihəsi · Internet Speculative Fiction Database\nBöyük katalan · Böyük norveç · Böyük rus · Britannica (11-th) · Britannica (onlayn) · Brockhaus · Catholic (1997—…) · Dictionary of Music and Musicians · Notable Names Database · Treccani · Universalis · Universalis · Universalis · Oksford bioqrafik\nBAV: ADV10153244 · BIBSYS: 90150321 · BNC: a10457525 · BNE: XX878400 · BNF: 138914125 · CiNii: DA00394449 · CONOR: 9563235 · GND: 118509675 · GTAA: 81848 · ICCU: IT\_ICCU\_RAVV\_020551 · ISNI: 0000 0001 2321 0295 · LCCN: n79091197 · LNB: 000035026 · NDL: 00433069 · NKC: jn19990000723 · NLA: 35017830 · NLG: 94095 · NLP: A11815437 · NSK: 000061121 · NTA: 06884297X · NUKAT: n97007702 · PTBNP: 26414 · РГБ: 000079464, 000003661 · LIBRIS: 213483 · SUDOC: 027281361 · VIAF: 71577105 · WorldCat VIAF: 71577105\n↑ Louis Hector Berlioz (fr.). ministère de la Culture.\n↑ 1 2 Hector Berlioz // Internet Broadway Database (ing.). 2000.\n↑ Itaú Cultural Hector Berlioz // Enciclopédia Itaú Cultural (порт.). São Paulo: Itaú Cultural, 1987. ISBN 978-85-7979-060-7\nMənbə — "https://az.wikipedia.org/w/index.php?title=Hektor_Berlioz&oldid=4782086"


Daxildəki iranpərəst qüvvələri təmizləməliyik - Millət vəkili | KONKRET\nDaxildəki iranpərəst qüvvələri təmizləməliyik - Millət vəkili\n09 Oktyabr, 2021 - 10:49 155\nDaxildəki iranpərəst qüvvələri təmizləməliyik.\nKONKRET.az bildirir ki, bu fikirləri deputat, Milli Məclisin İqtisadi siyasət, sənaye və sahibkarlıq komitəsinin üzvü Vahid Əhmədov Musavat.com-a müsahibəsində səsləndirib.\nÇox təəssüf olsun! Yadınızdadırsa, cənab prezident müharibədən sonra ilk səfərini elə Cəbrayıl bölgəsinə etmişdi və ordan bəyanat verdi ki, İran bizim qonşumuzdur, həmişə yaxşı münasibətimiz var və s. Cənab prezidentin həmişə qeyd etdiyi kimi, Azərbaycan dövlətinin öz qonşularına münasibəti – təbii ki, Ermənistan xaric – həmişə müsbət olub, açıq siyasət yürüdüb. Ancaq görünür dövlət başçımızın mövqeyini anlamadılar, başa düşmədilər və hərbi təlim keçirməyə, Azərbaycan əleyhinə artıq-əskik danışmağa başladılar. Əvvəlcə bir molla danışdı, ona əhəmiyyət verilməyəndə rəsmilər danışmağa başladılar. Hətta Xamenei “şapalaq” və sairdən danışdı. Mən deyərdim ki, vəzifəsinə yaraşmayan söhbətlər ortaya atdı. Cənab prezident də bu günlərdə Cəbrayılda olarkən onların cavabını verdi. Açıq şəkildə dedi ki, heç kim Azərbaycanla təhdid dilində danışa bilməz, Azərbaycan kifayət qədər güclü dövlətdir. Dəmir yumruq da öz yerindədir və istənilən vaxt işə düşə bilər. Mən hesab edirəm ki, artıq indi bu, dəmir yox, polad yumruqdur. Çünki Azərbaycan ötən 1 il müddətində öz ordusunu daha da möhkəmləndirib, sərhədlərinə nəzarəti təmin edib, bu işlər davam edir. Ancaq bu, faktdır ki, ayrı-ayrı qüvvələr Azərbaycanın Qarabağda gördüyü işləri həzm edə bilmir. Artıq Qarabağda aeroport açılıb, yollar çəkilir, digər işlər görülür.\n25 Oktyabr, 2021 - 11:37 827\n25 Oktyabr, 2021 - 09:36 473\n25 Oktyabr, 2021 - 13:10 343\n25 Oktyabr, 2021 - 12:41 327


Serj Sarkisyanın siyasi səfilliyi və rəzilliyi | Newtimes.az – Analitik-informasiya portalı\nErmənistan prezidenti heç zaman məntiqi təfəkkürü ilə fərqlənməyib. Hakimiyyətdə olduğu müddətdə hansısa tutarlı siyasi kurs yeridə bilməyib. Ölkə bu səbəbdən getdikcə daha ağır vəziyyətlərə düşür. O cümlədən, qlobal miqyasda özünü göstərən geosiyasi, maliyyə və iqtisadi böhran Ermənistanı iflic hala salır. S.Sarkisyan isə çıxış yolunu sürətlə inkişaf edən Azərbaycana qarşı şər-böhtan atmaqda görür.\nİqtisadiyyatı çökən Ermənistan: S.Sarkisyanın "müstəqillik əsəri”\nSiyasətçinin reallığa əsaslanan arqumentləri olmadıqda həmişə yalan danışır. Ermənistan prezidenti üçün isə bu, artıq hakimiyyətdə qalma vərdişinə çevrilib. Ölkənin Təhlükəsizlik Şurasının son müşavirəsində onun söylədikləri bu qənaəti tamamilə təsdiqləyir. Maraqlıdır ki, həmin fikir erməni analitik və ekspertlərin fikirlərində də öz əksini tapıb.\nSerj Sarkisyanın həmin tədbirdəki çıxışına səthi nəzər salanda belə, məntiqsizlik və arqumentsizlikdən nə qədər əziyyət çəkdiyini görmək mümkündür. O deyir ki, Azərbaycan 3-4 ilə çökəcək və bu, Ermənistanın təhlükəsizliyi baxımından müsbət haldır. Birincisi, hamı bilir ki, Azərbaycan müstəqil dövlət kimi bundan sonra həmişə mövcud olacaq. Hansısa dövlətin başçısı belə düşünə bilmirsə, məntiqi təfəkkürü və psixologiyasında ciddi problemləri vardır. İkincisi, iki qonşudan birinin pis vəziyyətə düşməsi hansı səbəbdən digəri üçün daha təhlükəsiz şəraitin yaranması anlamına gələ bilər?\nSağlam və müasir geosiyasi düşüncə üçün bu, nonsensdir. Çünki istənilən variantda geosiyasi mühit bütövdür – onun bir hissəsindəki vəziyyət bütövlükdə sistemə təsir edir. Nəhayət, istənilən variantda müstəqil dövlətin təhlükəsizliyini özünün inkişafı təmin edə bilər. Yalnız güclü cəmiyyətə malik olan ölkədə güclü dövlət yaratmaq mümkündür. Bu həqiqəti bəzi erməni yazarlar qismən dərk edirlər.\nOnlar sual edirlər: "Serj Sarkisyan Azərbaycanın çökməsi haqqında danışmaqdansa, Ermənistan dövlətinin problemləri ilə məşğul olsa, yaxşıdır. Ermənistan hələ məhv olmasa da, onun bir addımlığındadır” (bax: Арам Аматуни. Комплекс полноценности. www.1in.am, 7 iyun 2013). Müəllif soruşur ki, hər il boşalan erməni kəndləri, oliqarxların gəlirlərinin sürətlə artması fonunda vətəndaşların səfil vəziyyətə düşməsi və ya 125 milyon drama başa gəlmiş adi biotualetlərin işləməməsi ilə Ermənistan təhlükəsizliyini təmin edəcək? Və yaxud Azərbaycanda hakimiyyətin aqibəti haqqında nə isə konkret bir fikir söyləmək haqqına sahib olacaq?\nMaraqlıdır ki, erməni ekspertlər S.Sarkisyanın nəinki 3-4 il üçün, heç 3-4 gün üçün proqnoz vermək iqtidarında olmadığını yazırlar (bax: Корюн Манукян. Черненкизация Сержа Саргсяна дает метастазы. www.7or.am, 6 iyun 2013). Məsələn, S.Sarkisyan deyirdi ki, qazın qiyməti qalxmayacaq. Lakin bu proqnoz təsdiqini tapmadı. O vəd edirdi ki, prezident seçkisindən sonra ərzaq bahalaşmayacaq və əmək haqları artacaq. Bu fikir də özünü doğrultmadı. Belə ki, 2007-2012-ci illərdə qiymətlər 44,7% artıb, lakin bu müddətdə maaşlarda artım müşahidə edilməyib. Ermənistanda ən yüksək təqaüd 100 ABŞ dolları təşkil edir (bax: Ани Симонян. Камо грядеши, Армения? // Центр поддержки русско-армянских стратегических и общественных инициатив, 24 may 2013). Bütün bunların fonunda S.Sarkisyanın ölkə iqtisadiyyatının 2012-ci ildə 7,2% artdığı haqqında danışması siyasi səfillik və rəzillikdən başqa bir şey deyildir. Koryun Manukyan bu halı təsadüfən Ermənistan prezidentinin "Çernenko rəzilliyinə tutulması” adlandırmır. Məhz onun yeritdiyi siyasətin nəticəsidir ki, 2008-2013-cü illərdə ölkədən 500 mindən çox vətəndaş xaricə köçüb. Bu, Ermənistan üçün ciddi itkidir.\nErmənistan prezidentinin Təhlükəsizlik Şurasında ölkənin iqtisadi inkişafı haqqında danışmasının heç bir əsası yoxdur. Ermənistan KİV-də dərc edilən rəqəmlər bunu tam təsdiq edir (bax: Catalogue of Statistical Publications, 2013 // www.armstat.am).Bu məsələdə vəziyyət o dərəcədə anormaldır ki, sağlam məntiqlə nələr baş verdiyini dərk etmək çox çətindir. Məsələn, statistik məlumatlara görə, son 5 ildə iqtisadiyyat 5% artıb, ölkə əhalisi 7% azalıb, adambaşına düşən istehsalın həcmi 12% çoxalıb, yoxsulluq səviyyəsi isə 23%-dən 35%-ə yüksəlib! (О переназначении Тиграна Саркисяна. www.armtoday.info, 19 aprel 2013).\nBunlar hələ tam mənzərə deyil. 10 il bundan əvvəl Ermənistanda idxal ixracdan 1,9 dəfə çox idisə, 2012-ci ildə bu rəqəm 2,9 olub! Keçən ildə həmin ölkədə kartofun qiyməti 11%, kələmin isə 33% artıb. Ermənistan büdcəsində "kölgə iqtisadiyyatının” həcmi 50%-ə yaxındır. 2011-ci ilə nisbətən 2012-ci ildə ölkə iqtisadiyyatına qoyulan sərmayələr 35% azalıb, birbaşa investisiyalar isə 54% aşağı düşüb (Сусанна Петросян. Ушедший год не решил экономических проблем Армении // "Вестник Кавказа", 2 yanvar 2013). Siyahını uzatmaq olar, ancaq bundan Ermənistan iqtisadiyyatının acınacaqlı mənzərəsi dəyişməyəcək.\nErmənistan prezidentinin böyük yalanı və saxtakarlığı\nSerj Sarkisyanın müşavirədə Ermənistan iqtisadiyyatının diversifikasiyasından ağızdolusu danışmasına ən yaxşı cavabı Ümumdünya Bankının həmin ölkədəki keçmiş nümayəndəsi Aristomene Varudakis verib. O deyib: "Ermənistan iqtisadiyyatını diversifikasiya etmək praktiki olaraq mümkün deyil. Səbəbi oliqapoliyanın mövcudluğu, bazarda rəqabət imkanlarının olmaması və vergi-gömrük sistemindəki korrupsiyanın olmasındadır” (bax: sonuncu mənbəyə).\nBəs Ermənistan prezidenti bütün bunları bilmir? Təbii ki, bilir. Elə bu səbəbdən də ermənilərin diqqətini xarici faktora yönəldir. Elə təəssürat yaradır ki, regionda vəziyyətin dəyişməsi ilə "inkişafda olan Ermənistan daha da tərəqqi edəcək”. Real faktlar S.Sarkisyanın öz vətəndaşlarına hansı səviyyədə yalan danışdığını aydın göstərir. Onun ən böyük səhvi və saxtakarlığı isə Azərbaycanla bağlı söylədiklərində ifadə olunub.\nDiqqət edək: S.Sarkisyan deyir ki, "3-4 ildən sonra Azərbaycan çökəcək və Ermənistan üçün şans yaranacaq”. Dolayısı ilə bu, hazırda erməni dövlətinin ağır vəziyyətdə olduğunun etirafıdır. Ermənistan regional layihələrdən təcrid olunmuş vəziyyətdədir, ölkədə heç bir inkişaf getmir, beynəlxalq aləmdə nüfuzu sıfıra bərabərdir, iqtisadiyyat Rusiyaya satılıb, enerji infrastrukturuna Moskva nəzarət edir və s. Bütün bunlar onu sübut edir ki, Ermənistan prezidenti dövlətin acınacaqlı durumda olduğunu görür, ancaq çıxış yolu tapa bilmir. Bu səbəbdən Azərbaycan haqqında yalan informasiyalar verməklə ermənilərin başını qatır.\nMəsələnin digər tərəfi son zamanlar erməni cəmiyyətində S.Sarkisyanın Rusiya siyasətinə etirazların artmasına bağlıdır. İndi faktiki olaraq, ölkə Moskvanın hərbi cəbbəxanasına çevrilir. Yeni hərbi hissələrin yerləşdirilməsi, əlavə texnikanın gətirilməsi kimi məsələlər həllini tapır. Bütün bunların bir izahı olmalı, rəsmi İrəvan hərəkətlərinə haqq qazandırmalıdır. Bu məntiqlə də S.Sarkisyan Ermənistanın öz təhlükəsizliyini təmin etdiyi görüntüsü yaradır. Paralel olaraq, düşmən münasibət bəslədiyi Azərbaycanın gələcəyinin dumanlı olduğu fikrini formalaşdırmaq istəyir.\nŞübhəsiz ki, bu kimi yalanlar və saxtakarlıqla dövlət müstəqilliyini qorumaq mümkün deyil. Digər tərəfdən, S.Sarkisyanın sayıqlamaları onu göstərir ki, Ermənistanın dövlət olaraq əsaslı strategiyası yoxdur. O, hələ də xarici qüvvələrdən tam asılıdır. Bu ölkə forpostdur. Fərqi yoxdur, bu keyfiyyətdə kimlərə qulluq edir, əsas odur ki, XXI əsrdə erməni dövlətçiliyinin baş tutduğunu demək çox çətindir.


Avropa İttifaqı Dağlıq Qarabağda keçirilən seçkiləri tanımadığını bəyan edib - Meydan.TV\n“Aİ bu seçkinin baş tutduğu hüquqi bazanı və konstitusiyanı tanımır”\nAvropa İttifaqı Dağlıq Qarabağda keçirilən “prezident və parlament” seçkilərini tanımır.\nBu barədə Avropa İttifaqının Xarici Siyasət Xidmətinin martin 31-də yaydığı bəyanatda bildirilib.\nQeyd olunub ki, 2020-ci il martın 31-də Dağlıq Qarabağda qondarma “prezident və parlament seçkiləri” ilə əlaqədar olaraq Avropa İttifaqı bir daha xatırladır ki, blok bu seçkinin baş tutduğu hüquqi bazanı və konstitusiyanı tanımır. Bu hadisə Dağlıq Qarabağın gələcək statusunun müəyyənləşdirilməsinə və ya davam edən danışıqlar prosesinin nəticəsinə xələl gətirə bilməz.\nAİ ATƏT-in Minsk Qrupunu və xüsusən həmsədrlərin “status-kvo”nun xaricində irəliləyiş, hərtərəfli və davamlı sülh yolunda əsaslı danışıqlar aparmaq səylərini qətiyyətlə dəstəkləyir. Aİ Dağlıq Qarabağ münaqişəsinin erkən, sülh yolu ilə həllinə yönəlmiş səyləri bundan sonra da dəstəkləməyə hazırdır”, - deyə bəyanatda vurğulanır.\nqısa linklər: http://mtv.re/37mc3p


İcra başçısı və polis rəisinin həbs etdirmək istədiyi jurnalist Prezidentdən kömək istəyir… – Azinforum.az İnformasiya Portalı\nAna səhifə / Manşet / İcra başçısı və polis rəisinin həbs etdirmək istədiyi jurnalist Prezidentdən kömək istəyir…\nİcra başçısı və polis rəisinin həbs etdirmək istədiyi jurnalist Prezidentdən kömək istəyir…\nAbşeron Rayon İcra Hakimiyyətinin başçısı İradə Gülməmmədova və həmin rayonun polis rəisi Şəhriyar Şəmşirlinin “Xeber-Xetti.com” saytının baş redaktoruna qarşı həbs tələbi ilə bağlı qaldırdıqları iddiaya məhkəmə baxışı Abşeron Məhkəməsində davam etdirilir. Yazdığı tənqidi yazıya görə real həbs təhlükəsilə üzləşən baş redaktor Mirəziz Əzizov öz “Feysbuk” hesabı vasitəsilə Prezident İlham Əliyevə açıq müraciət ünvanlayıb. Azinforum.az jurnalistin müraciətini olduğu kimi təqdim edir:\n” Bildiyiniz kimi bir keçən ay Abşeron Rayon İcra başçısı İradə Gülməmmədova və Abşeron Rayon Polis rəisi Şəhriyar Şəmşirli məni “Xeber-Xetti.com” saytında yazdığım yazıya görə xüsusi ittiham qaydasında 147.1 və 147.2 maddələri ilə məhkəməyə veriblər. Bu gün Azərbaycan Respublikası Ədliyyə Naziri cənab Fikrət Məmmədova ünvanladığım məktubuma cavab gəldi. Ədliyyə Naziri tərəfində Abşeron Rayon Məhkəməsinin sədri Elçin Kazımova müraciətimin qanunamüvafiq qaydada baxılması bildirilib. Lakin bütün bu proseslər zamanı məhkəmə iclası qeyri – obyektiv şəkilində davam etdirilir. Görünən odur ki, Abşeron rayon icra başçısı və rayon polis rəisi barəmdə edilən Cinayət Məcəlləsinin 147.1 və 147.2 maddələri ilə xüsusi ittiham qaydasında verilmiş şikayətlərini icraata qəbul elətdirməklə mənim həbsimi gerçəkləşdirməyi qarşılarına məqsəd qoyublar. Hətta buna nail olmaqdan ötrü, vaxtilə cənab prezident İlham Əliyev tərəfində Cinayət Məcəlləsinin 147- ci və 148 – ci maddələrinin tətbiqinə qoyulmuş MORATORİUMU da gözə almamaqda israrlıdılar. Həm işin mahiyyətindən , eləcə də şikayətə səbəb kimi ortada olan bir məqalənin tam mətnindən aydın etmək olar ki, xüsusi ittihamçıların şəxsimə qarşı qaldırdıqları iddia məqalədə yazılanlarla uyğun gəlmir. Hesab edirəm ki, mənə qarşı icra başçısı və polis rəisi tərəfindən “Xüsusi İttiham” qaydasında belə bir şikayətin verilməsi, Azərbaycanda fikir və söz azadlığının məhdudlaşdırılmasına yönələn məqsədyönlü bir addımdır. Sonda isə burdan cənab prezident İlham Əliyevə səslənirəm.\nCənab Prezident! Mən sadəcə Ümummilli Lider Heydər Əliyevin adını daşıyan prospektin təmir olunmasın tələb etmişəm. Təmir olunmadığına görə icra başçısını tənqid etmişəm.\nƏgər buna görə bir rayonun icra başçısı və polis rəisi, bir jurnalisti məhkəməyə verirsə, inanıram ki, mənim Prezidentim bu haqsızlığa göz yummayacaq”.\nÖncəki “Belə getsə, Şuşada “son zəng” çaldırmağımız “Sur düdüyü”nə qalacaq…”\nNövbəti Elçibəyin həyat yoldaşı vəfat edib\nAzərbaycanın bu qədim, dilbər guşəsi olan Naxçıvanla bağlı məqalələrimdə onu da yazmışam ki, heç vaxt …


Vidadi Rzayev: “Qrupa düşməmək futbolumuzun fiaskosu olar” – İstiqlal.az\nAna Səhifə/İdman/Vidadi Rzayev: “Qrupa düşməmək futbolumuzun fiaskosu olar”\nVidadi Rzayev: “Qrupa düşməmək futbolumuzun fiaskosu olar”\n19 Avqust 2021 15:52\nFutbolçu karyerası ərzində “Neftçi” və “Qarabağ”ın formasını geyinmiş, hazırda “Kəpəz”də köməkçi-məşqçi vəzifəsini icra edən Vidadi Rzayevin apasport.az saytına müsahibəsi\n– Konfrans Liqasındakı təmsilçilərimiz “Neftçi” və “Qarabağ” bu gün pley-off mərhələsində ilk oyununa çıxacaq. Hayfa “Makkabi”si və “Aberdin”lə dueldə şansları necə dəyərləndirirsiz?- İlk növbədə hər iki komandamıza uğurlar arzulayıram. Ancaq hər iki rəqib çətin komandadır. İsraillilər bizə yaxın futbol oynayırlar, texniki oyun sərgiləyirlər. “Aberdin” isə Qurban Qurbanovun da dediyi kimi, güc futboluna da çox üstünlük verir. Hər il “Qarabağ” üzümüzü ağardırdı, avrokuboklarda qrupa düşürdü. Təəssüf ki, əvvəlki illərlə müqayisədə futbolumuz da geriləyib. “Keşlə” və “Sumqayıt” avrokuboklarda zəif çıxış etdi. İnanmaq istəyirəm ki, “Neftçi” və “Qarabağ” futbolumuzun uğuru üçün qrupa düşərlər. Ancaq Azərbaycan futbolu yerində saymaqda davam edir. Çünki klublarımızın oyunundan ağlım bir şey kəsmir. Sentyabrda isə millimizin seçmə mərhələ oyunları olacaq. Klublarımızdakı yerli oyunçuların çıxışı yığma ilə bağlı müəyyən fikir yürütməyə kifayət edir. Milli ölkə futbolunun aynasıdır. Klublara baxanda bilirsən ki, yığma nə gündədir.\n– “Keşlə” və “Sumqayıt”ın ilk mərhələdə məğlubiyyəti gözlənilməz deyildi. Ancaq Konfrans Liqası olmasaydı, “Neftçi” də hazırda avrokuboklardan kənarda idi. Demək olarmı ki, üçüncü dərəcəli turnir “Neftçi”nin əlindən tutdu?- Bəli, razıyam. Konfrans Liqasını ona görə yaratdılar ki, zəif futbol ölkələri də nəyəsə ümid etsin. Amma burada da qrupa düşmək çətin görünür. Formatı elə qurdular ki, çempionumuz pley-offa qədər gəlir, orada dirənir. Ancaq klublarımızın qrupa düşməməsi futbolumuzun fiaskosu olar. Heç olmasa bir komandamız qrupa düşə bilsin. Səhv etmirəmsə, dünyanın heç bir yerində komandalarının 50 faizinin avrokuboklara qatıldığı bir çempionat yoxdur. 8 komanda yuxudan duranda da bir-birini görür, ölkə kubokunda da rəqib olanda mövsümdə 6 dəfə qarşılaşırlar. Belə çempionatla inkişaf etmək olmaz. Hətta 10-12 komanda ilə də inkişafa inanmıram. Çünki o qədər futbolçumuz yoxdur.\n– Hayfa “Makkabi”si vaxtilə “Xəzər Lənkəran”ı 8:0 hesabı ilə məğlub etmiş komandadır. “Neftçi”nin hazırkı durumu isə ürəkaçan deyil. Növbəti biabırçı nəticə ehtimalı sizi qorxutmur?- Açığı, bu cür biabırçı hesabın olacağına inanmıram. 0:8 hesabı olanda “Xəzər Lənkəran”ın hansı vəziyyətdə olduğu yadımdan çıxıb. “Neftçi”də də pis oyunçular yoxdur. Düzdür, Namik Ələskərovun gedişi komandaya pis təsir etdi. Bu ərəfədə getməsəydi, daha yaxşı olardı, “Neftçi”nin gücünə güc qatardı. Komandaya kömək edərdi, sonra halallıq alıb gedərdi.\n– Tofiq Bəhramov adına Respublika Stadionunun ot örtüyü bərbad durumdadır. Bu amil “Aberdin” önündə “Qarabağ”a mənfi təsir edə bilərmi?- Heç bir təsir etməyəcək. Hər iki komanda eyni şərtlər altında oynayacaq. Şotlandiyalılar fiziki futbola, təkbətək mübarizələrə üstünlük verirlər. Meydançanın bərbad olmağının heç bir rolu yoxdur.\nAzərbaycan futbolunda VAR olacaq, amma bir az gec\nUEFA ilin futbolçusu adına namizədləri açıqlayıb


İfrat müasirlik - Ekspress.az\nQızların “Ər axtarıram” mesajları nədən xəbər verir?\nPsixoloq Raminə Həsənova “Ekspress”ə bildirib ki, qızların “ər axtarıram” tipli mesajları yazıb paylaşması ailə tərbiyəsinin göstəricisidir: “Qız ailədə düzgün tərbiyə görübsə, etik, mədəni qaydaları bilirsə, “ər axtarıram” ifadəsini dilinə gətirməz. Bu, onun nəticəsidir ki, zaman irəlilədikcə, guya “avropalaşırıq” fikriylə valideynlər qız uşaqlarına istədiklərini etməyə icazə verməyə, onları çox sərbəst böyütməyə başladılar. Qızların dəblə ayaqlaşmaq istədikləri hər davranışını alqışlayır, “afərin” deyirlər. Məktəb illərindən qızların gödək, göbəyiaçıq geyinməyinə, üzünə, saçına bəzək vurmağına göz yumurlar. Qız da bir sərhədin, “olmaz”ların olmadığını görüb daha irəli gedir. Uşaq vaxtı qızın sərbəst hərəkətləri, özünü böyüklər kimi bəzəməsi şıltaq hərəkət kimi qəbul olunsa da, yaş getdikcə bu, qızların mədəniyyətsiz, əxlaqdan kənar davranış sərgiləməsi, daha ciddi mənfi xüsusiyyətlər, hərəkətlər etməsinə gətirib çıxarır. Valideyn uşaqlıqda qız övladının şıltaq, ərköyün hərəkətlərindən zövq alır və onu nəzarətdə saxladığını anlayırdısa, qızın yaşı artdıqca onu idarə etmək, davranışı dəyişmək, nəzarətdə saxlamaq çətinləşir. Qız pis dost-tanışın əhatəsinə, təsiri altına düşərsə, bunu etmək daha ağırdır, bəzən mümkün olmur. Valideynin qızlarının etdikləri bəzi şeylərdən xəbərləri olmur. Nəticədə qızlar etik normalardan kənara çıxan davranışlar etməyə başlayırlar. O həddə çatırlar ki, “ər axtarıram”, “tanış olmaq istəyirəm”, “yalnızam, sevgiyə ehtiyacım var” kimi mesajların icitmailəşməsi onlar üçün əhəmiyyətli və utancverici bir hadisə olmur”.\nHəsənova qeyd edib ki, sosial şəbəkələrdə qeyri-etik davranışlar çoxluq təşkil etdiyindən bu cür şərhlərə, fotolara daha çox baxış olduğundan qızlar reytinq qazanmaq, özünə izləyici yığmaq, izləyicilərin, “like” qoyanların sayını artırmaq üçün etik olmayan davranışları sosial şəbəkədə sərgiləyirlər. Onun dediyinə görə, qızların tez ərə getməyə can atması, bunu özlərinin belə təklif etməsi həm də ata evində xoşbəxt olmayan həyatdan çıxmaq istəklərilə də bağlıdır: “Olur ki, qızlarımız kiçik yaşlarından ailə qururlar. Əsasən də rayon yerlərində belə hadisələr çox olur. Qız çox yaxşı yerə düşür, firavan yaşayır. Ətrafdakılardan kimlərəsə bu haqda danışır və o, digər qızlar üçün bir nümunəyə çevrilir. Baxırlar ki, tez ərə gedən qızlar əri ilə əylənirlər, gəzirlər, müasirdirlər, istədiyi yerə gedirlər, gec saatda gəlirlər və “mən də ərə getsəm, məndə də belə olacaq” fikri ilə nə olur-olsun onlar da ərə getmək istəyir. Bəzən gözəl həyat arzusuna o qədər qapanırlar ki, gözləri gerçəkliyi görmür. Nəzərə almırlar ki, hər ailənin yaşam düzəni, qaydaları, ailə mədəniyyəti, etikası eyni olmur. Qızlar yanılırlar, kiməsə baxıb tez, gözüyumlu ailə qururlar ki, sərbəst yaşasınlar, öz ata evindəki nəzarətdən, sıxıntılardan qurtulsunlar. Bunu onlar öz ailələrində görmədikləri və tez ərə gedən qızın həyatında gördükləri üçün, eləcə də əks cinsin ona verdiyi şirin vədlərdən dolayı tez ailə həyatı qurmağa çalışırlar. Elə olur ki, qızları ata evində həddindən çox sıxırlar, ya da ailədə problemlər var, konfliktli ailədir, natamam ailədir, yaşam şəraiti dözülməzdirsə, qızlar nə edəcəklərini bilmir və başını götürüb qaçmaq istəyir. Ərə getmək onlara yeganə çıxış yolu kimi görünür. Çünki özü gəlir əldə edə bilmir, gedəcəyi evi yoxdur, müstəqil yaşaya bilmir. Elə də olur ki, qızlar nəsə bir səhv hərəkətlərini ört-basdır etmək üçün ərə getməyə tələsir. Sevginin yanlış qiymətləndirilməsi üzündən də belə hallar olur. Yəni qarşıdakı insanı sevir və ərə getdikdən sonra münasibətlərinin, həyatlarının daha yaxşı olacağına əminlik hiss edir. Gənclər bunu bilməlidirlər ki, evliliklə sevgili olmaq eyni şey deyil. Fərqlidir, hər ikisinin öz məsuliyyəti var, bunu anlamaq lazımdır. Amma indiki gənclər bunu anlaya bilmirlər”.\nSosioloq Cavid Həsənovun “Ekspress”ə bildirdiyinə görə, indiki zamanda oğlanlar ailə saxlamaq yükünü üzərinə götürmək istəmədikləri üçün ailə qurmağa tələsmirlər: “Qızlarımız yaranmış vəziyyətdən irəli gələrək təşəbbüsü öz üzərinə götürürlər. Bu baxımdan öz aralarında qızın “Mən ərə getmək istəyirəm”, “Almırsansa, daha mənə zəng etmə, mənimlə görüşmə” deməsi normaldır. Ümumiyyətlə, belə qəbul olunub ki, ilk addımı kişi atmalı və evlənmək təklifini o etməlidir. Amma bu da sirr deyil ki, oğlanlar evlənməkdən qorxur, bu məsələyə daha məsuliyyətlə yanaşırlar. Qızlara isə ərə getmək qarşılarına qoyduqları, etməli olduqları addımlar siyahısından biri kimi gəlir. Çox vaxt məsuliyyəti tam dərk etmir, bəziləri “gedim, bircə toyum olsun, sonra boşanaram” fikri ilə də ailə həyatına yanaşırlar. Qızlar üçün çox vaxt önəmli olan ağ gəlinlik geyinmək, qızıl dəst taxmaq, zövqlü saç düzümü etdirmək və bəylə şəkillərini paylaşmaqdır. Elə qızlar da var ki, onlara sırf ailə həyatı vacib gəldiyi üçün bunu edir. Bəzən maddi sıxıntılardan qurtuluşu ərə getməkdə görürlər”.\nC.Həsənov qeyd edib ki, qızların sosial şəbəkələrdə “ər axtarıram”, “tanış olmaq istəyirəm” tipli mesaj və status paylaşımları etməsi əvvəlki nəslin nümayəndələri üçün qəribə, qəbulolunmaz, ayıb bir hərəkət kimi görünsə də, Avropa standartları, müasir filmlərdə nümayiş olunan qaydalarla böyüyən yeniyetmə və gənclər üçün normaldır: “Hətta bu elana görə müraciət edən və bunu adi qəbul edən oğlanlar da var. Günümüzdə, təəssüf olsun ki, “ər axtarıram” ifadəsi adiləşdiyi kimi ailə sözü də mənasını itirib. Elə bu cür elanlarla ailə quranlar asanlıqla da ailələrini dağıdırlar”.


Aksiya “Siyasi məhbuslara azadlıq!”, “Yeni parlament seçkiləri keçirilsin!”, “Rədd olsun yoxsulluq!”, “Qarabağa azadlıq!”, “İstefa! ”şüarları qaldırılıb.\nMüxalifət qüvvələrini birləşdirən İctimai Palata Bakıda mitinq keçirib. “Siyasi məhbuslara azadlıq!” “Yeni parlament seçkiləri keçirilsin!”, “Rədd olsun yoxsulluq!”, “Parlament seçkilərini saxtalaşdıranlara istefa!”, “Bizə Eurovision deyil, Qarabağ lazımdır!”, “Azadlıq, bərabərlik və qardaşlıq!”, “İstefa! ”şüarları qaldırılmış mitinqdə minlərlə insan iştirak edib. Müxalifət mitinqdə 10 mindən çox, Bakı şəhər Baş Polis İdarəsi isə 1200 nəfərin iştirak etdiyini iddia edir.\nXalq Cəbhəsi Partiyasının sədri Əli Kərimli bildirib ki, “Bu, son 7 ildə hakimiyyətin icazə verdiyi ilk mitinqdir. Bütün bu illər ərzində hakimiyyət müxalifəti boğmağa çalışıb, amma hakim rejim nə mitinqləri qadağan etməklə, nə də jurnalistləri qətlə yetirməklə buna nail ola bilməyib”.\nHakimiyyətin daxili və xarici siyasətini tənqid edən cənab Kərimli bildirib ki, nə Heydər Əliyev, nə də İlham Əliyev Qarabağın azad edilməsi üçün heç nə etməyib. Bunun əvəzində korrupsiyaya uğramış rejim öz xalqını soyaraq, “xeyriyyəçiliklə” məşğul olur və sovet dövründən qalan əmanətləri əhaliyə qaytarmaq istəmir. “Bu rejimi istefaya göndərmək lazımdır!”\nSabiq Baş nazir Pənah Hüseyn növbəti mitinqdə 100 min insanın iştirak edəcəyini deyib. O, parlamenti, hökuməti və dövlət başçısı Əliyevi istefaya çağırıb. “O gün gələcək. Bu günki mitinq xalqın sınmadığının, əzilmədiyinin və əsas məqsədindən - bu rejimdən azad olmaq məqsədindən imtina etməyəcəyinin sübutudur”.\nMüsavat Partiyasının başqanı İsa Qəmbər bildirib ki, Azərbaycan xalqı ölkədəki rejimə qarşı qəhrəmanlıqla mübarizə aparır. Onun fikrincə, həm beynəlxalq şərait, həm də ölkədəki vəziyyət İlham Əliyevi çətin duruma salıb. Cənab Qəmbər hesab edir ki, korrupsiya, dərəbəylik üzərində qurulan hakimiyyət daxilində İlham Əliyevin həll edə bilməyəcəyi çoxsaylı ziddiyyətlər var. “Ölkədə dəyişikliklər zamanı gəlib çatıb. Yaxın müddət üçün nə edəcəyimizi dəqiqləşdirməliyik”.\nMitinqdə 10 min nəfərin iştirak etdiyini deyən İsa Qəmbər etiraz aksiyalarının daha kütləvi olmasını istəyir “Aprelin 22-nə növbəti mitinq təyin edəcəyik. Burda 10 min nəfər var. Növbəti mitinqə hər birimiz özümüzdən əlavə dörd-beş adamı da gətirə bilərik. Burda istefa şüarları səslənir. Ancaq bu şüar o zaman reallaşa bilər ki, meydanlarda 100 min insan olsun”.\nAksiyanın qətnaməsində vicdan məhbuslarının dərhal azad edilməsi, Quba hadisələri, hicab məsələsinə görə repressiyaların dayandırılması, söz və ifadə, sərbəst toplaşmaq azadlığının təmin olunması, pensiyaların, müəllimlərin, həkimlərin əmək haqqının və tələbələrin təqaüdünün iki dəfə artırılması, neft pullarından vətəndaşlara birbaşa pay ayrılması, təhsil haqlarının azaldılması, rüşvət və korrupsiyaya qarşı real mübarizə aparılması, dövlətdən, xalqdan oğurlanan sərvətlərin qaytarılması istiqamətində tədbirlər görülməsi, cinayətkar monopolizmə son qoyulması, mülkiyyət hüququna hörmət edilməsi, haqqı tapdanmış mülkiyyətçilərə ədalətli kompensasiya verilməsi, əmanətlərin birə-bir qaytarılması, Kür daşqınlarından ziyan çəkmiş insanlara ədalətli ödəniş verilməsi, Qarabağın azad edilməsi uğrunda ümummilli platformanın işlənib hazırlanması, ərazi bütövlüyünün təmin edilməsi tələb edilir.\nBakı Şəhər Baş Polis İdarəsinin məlumatında isə deyilir ki, özünü “İctimai Palata” adlandıran qurum Bakı Şəhər İcra Hakimiyyəti ilə razılaşdırılmış mitinq keçirib. “Mitinqdə AXCP, Müsavat, AXP, KXCP, eləcə də bir sıra digər müxalifət yönümlü partiyaların, qeyri-hökumət və gənclər təşkilatlarının ümumi sayı 1200 nəfərə qədər olan üzvü və təəssübkeşi iştirak edib. İctimai asayişin və hüquq qaydasının kobud şəkildə pozulması hallarına yol verilməyib”.\nİqtidarda olan Yeni Azərbaycan Partiyasının icra katibinin müavini Siyavuş Novruzov APA Agentliyinə bildirib ki, aksiyada çox az sayda vətəndaş iştirak edib. “Bir hörmətli adamın yas mərasimində bundan üç dəfə artıq adam olur. Onların bu yığıncağına uzaq başı piket demək olar. Gərək onlar özləri də burada mitinq yox, piket keçirdiklərini deyəydilər”, - deyə o qeyd edib.


Azərbaycanda ən ucuz kargo şirkəti? - Dünyaxəbər\nAzərbaycanda ən ucuz kargo şirkəti?\nLast updated Apr 8, 2022 21:58\nTürkiyədən sifariş vermək istəyirsiz? Biz də sizin üçün məhsulların Türkiyədən Azərbaycana gətirilməsini təşkil edən kargo şirkətlərini araşdırdıq. Ən ucuz Türkiyədən kargo şirkətini sizlərlə paylaşırıq.\nTürk saytlarından onlayn sifariş verən zaman heç də bütün məhsulları birbaşa ölkəmizə gətirmək mümkün deyildir. Bu zaman ortaya kargo şirkətləri çıxır. Bəs ən ucuz və ən keyfiyyətli kargo şirkəti hansıdır?\nBu məqaləmizdə sizə Türkiyədən ən ucuz qiymətə məhsul daşıyan şirkət haqqında məlumat verməyə çalışacağıq. Türkiyədən çatdırılma ilə bağlı məqaləmizdə kargo şirkətlərininin ən ucuz olanını diqqətinizə çatdırmaq istəyirik.\n“Glex” kargo şirkəti, məhz sərfəli qiymətləri ilə digər kargo şirkətlərindən öndədir. Şirkət alış-veriş saytlarından online sifariş olunan malların Türkiyədən çatdırılmasını həyata keçirir. Türkiyədən qəbul olunmuş bağlamalar 4-6 gün ərzində müştərilərə çatdırılır. Sifarişçinin sifariş etdiyi məhsulların Türkiyə anbarına gəldiyi zaman ağzı açılmadan, qutusu ilə birlikdə olduğu kimi daşınması həyata keçirdilir.\n“Glex” kargo şirkəti artıq iki ildir ki, Azərbaycan bazarında ən sərfəli qiymətlər ilə sifarişlərinizin Türkiyədən çatdırılmasını həyata keçirir.\nŞirkətimiz qısa müddətdə fəaliyyət göstərməsinə baxmayaraq, hər ay yeni kampaniyalar və imkanlar ortaya qoymaqda davam edir. Artıq fəaliyyət göstərdiyimiz ilk gündən sərfəli qiymətlərimizlə müştəri məmnuniyyətini qazanmışıq.\nŞirkət Azərbaycan qanunvericiliyi ilə qadağan edilməmiş hər növ yüklərin xarici ölkələrdən Azərbaycana və ölkə daxilində qapıya çatdırılması ilə məşğuldur. Ölkəxarici və ölkədaxili elektron ticarət platformalarından verilən sifarişlərin ünvana çatdırılmasını da həyata keçirən “Glex” bu günə qədər 68 min, ümumilikdə 37 ton bağlamanı Azərbaycanın müxtəlif bölgələrində müştərilərə təhvil verib. Hazırda şirkətin 5 mindən çox müştərisi var.\nŞirkət müştərilərin sifarişlərini ən qısa müddətdə qeyd etdiyi ünvana çatdırırır.\nYeni imkanlarla sifarişlərin daha sürətli çatdırılması üçün “Glex” müştəri məmnuniyyətini qazanıb. Məqsədimiz ölkənin hər bir nöqtəsindəki müştərilər üçün əlçatan olmaq və onların rəğbətini qazanmaqdır.\nİşgüzar fəaliyyətimizi genişləndirmək və gündəlik işimizdə həvəslə çalışmaq üçün müştərilərimizin maraqlarına uyğun xidmət göstəririk. Hədəflərimizə çatmaq üçün güclü texniki bazaya və eyni zamanda müasir idarəetmə təcrübəsinə malik komandamız vardır.\nƏn son yenilikləri glex.az saytından və sosial şəbəkə (Facebook, Instagram) adreslərindən oxuya bilərsiniz.\nDünya ərzaq qiymətləri rekord dərəcədə BAHALAŞDI\nSilahlanma yarışı artacaq – Avropadan əli üzülən Kremlin yeganə ümidi Çinədir\nAtatürk Azərbaycan naminə türk torpağından necə vaz keçdi? – FOTO\nSilahlanma yarışı artacaq – Avropadan əli üzülən…\nJun 2, 2022 20:41\nApr 15, 2022 22:54\nƏvvəlki\tNövbəti 1 4-dan


MilliByte | İnformatika Müəlliminin Rifahı\nBütün müəllimlər kimi məzuniyyətə getməmişdən əvvəl vaxtımı keçirirdim. Abunə olduğum portal...\nİnformatika Müəlliminin Rifahı\nAna Səhifə LifeHack İnformatika Müəlliminin Rifahı\nBütün müəllimlər kimi məzuniyyətə getməmişdən əvvəl vaxtımı keçirirdim. Abunə olduğum portaldan növbəti məqaləni oxudum və informatika müəllimləri haqqında düşünməyə başladım. Müəllim öz bilik və bacarıqlarını hara tətbiq etsin ki, öz həyatını yaxşılaşdırsın, çox qazana bilsin və özünə çox şeyi icazə verə bilsin.\nVə mən bu nəticələrə gəldim... Ancaq təəssüf ki, çoxları bu məqaləni oxumayacaq və hal-hazırda olduqları yerdə də qalacaqlar. Nə etməli, bu hər kəsin şəxsi seçimidir. Təəssüf ki, insanların çoxu vəziyyəti dəyişmək üçün kiçik hərəkətlər etmək əvəzinə həyatın pis olduğundan şikayətlənirlər. Danışırlar, danışırlar ki, kiminsə bəxti gətirib, onun varlı valideynləri var, və sairə və ilaxır.\nHeç də belə deyil. Həyat dəfələrlə sübut edib ki, əgər insanlar işinin dərinliklərinə yiyələnməyib və işinə ciddiyyətlə yanaşmayıblarsa, iflasa uğrayıblar, valideynləri tərəfindən toplanmış var-dövləti itiriblər. Eyni hal gözlənilmədən lotoreyada qazanmış insanlarla da baş verir. Onlar bu gözlənilmədən gələn qazancı elə gözlənilmədən də itirirlər.\nBelə nəticə çıxarmaq olar ki, insanın vəziyyəti onun inkişafından asılıdır. Biz heç vaxt inkişaf planında bir yerdə durmuruq. Ya inkişaf edirik, ya da tənəzzülə uğrayırıq. Üçüncü hal yoxdur...\nİndi isə düşünün ki, biz boş vaxtımızın böyük hissəsini hansı işlərlə keçiririk. Televizorun qarşısında otururuq, lazımsız nə qədər işlə məşğul olub həyatımızı tükədirik. Və sonra da şikayətlənirik ki, bizim həyatda bəxtimiz gətirmir.\nBəs bəxtin gətirməsi üçün bəlkə ona doğru addımlamaq lazımdır? Yoxlamamışıq...\nBelə-belə işlər, o dəqiqə qeyd edim ki, insanın həyatını nə dəyişə bilər. Bu o vaxt baş verə bilər ki, insan gözlənilmədən lotoreyada qalib gələr. Ancaq ehtimal nəzəriyyəsinin heç olmasa əsaslarını bilən hər kəs başa düşər ki, bu nə qədər realdı.\nAncaq siz özünüz öz həyatınızı yaxşılığa doğru dəyişə bilərsiniz. Siz öz həyatınızda ən əsas adamsınız. Siz hər şeyi idarə edirsiniz və hal-hazırda sahib olduğunuz hər şeyi özünüz sifariş edirsiniz.\nDərzi necə qazana bilər – tikməklə, toxumaqla. Mexanik öz gəlirini necə artıra bilər – maşınları təmir etməklə, təmir üzrə məsləhətlər verməklə.\nBəs informatika müəllimi nə edə bilər – o praktik olaraq kompüterlə bağlı hər işlə məşğul ola bilər. Bayağı repetitorluqdan tutmuş, sifarişlə işlər görmək, distant təhsilin təşkilinə qədər və ya peşəkar şəkildə saytın dizayn və proqram təminatı ilə məşğul olmaq kimi görün nə qədər işlər var...\nSiz ilk addımı atdıqdan sonra bu asanlaşır.\nGörürsünüzmü üfüqdən o tərəfdə nə var?\nBunu görmək üçün sadəcə irəli addım atmaq lazımdır. Ancaq ilk addımdan sonra yeni üfüqlər açılacaq. Və bu ilk addım ən əsasdır.\nBu yolda büdrəmək də, yıxılmaq da olar, bu hər kəslə baş verir. Ancaq hər kəs ayağa qalxmır və yoluna davam etmir. Kim ki, ayağa qalxır, bu həyatda qalib gəlir. Bu sadə formulu başa düşün və özünüz üçün nəticə çıxarın. Ancaq Siz qərar verə bilərsiniz ki, həyatınızda bu gün nə baş verir, sabah nə baş verəcək.\nÜmid edirəm ki, Sizə vacib-yararlı həyati informasiya çatdırdım.\nİndi isə bir az texniki informasiya.\nBu gün mən Sizə ən yeni və müasir saytların düzəldilməsi və şəkillərin Photoshop-da emalını məsləhət görəcəyəm.\nBunun üçün 3 səbəb var:\n1) Məktəbdəki fakultativ məşğələlərə faydası.\n2) Sizə və fənninizə olan marağın və hörmətin artması.\n3) Əlavə qazanc imkanı.\nBunun üçün tələblər – vacib biliklərə yiyələnmək və sonra onları maddiyata çevirmək lazımdır. Mən Sizə sınaqdan çıxmış müəlliflərin kurslarını məsləhət görürəm, belə ki, mən özüm də bu kurslardan keçmişəm və fayda əldə etmişəm və onların sayəsində öz saytımı düzəltmişəm və kompüter qrafikası ilə işləməyi öyrənmişəm.\nBeləliklə qarşınızda 5 yol var:\n1) Siz saytlar düzəltməyi öyrənə bilərsiniz. (veb-dizayner, veb-proqramçı)\n2) Siz kompüter qrafikası ilə işləməyi öyrənə bilərsiniz. (qrafik dizayner)\n3) Digər fənn müəllimlərinə elektron vəsaitlər hazırlamaqda kömək edə bilərsiniz.\n4) Magistratura və dövlət qulluğuna imtahan verənləri informatikadan hazırlaşdıra bilərsiniz.\n5) Kurslarda təlimçi işləyə bilərsiniz.\nİdeal halda hər beş variantdan istifadə etmək lazımdır, belə ki, bu beş yol bir-biri ilə bağlıdır və bir-birini əhəmiyyətli dərəcədə tamamlayır.\nYadda saxlayın, Sizdən başqa heç kim Sizin həyatınızı yaxşılaşdırmayacaq.\nMüəllif: Dmitri Tarasov - - - Tərcümə: Jalə Salmanova - - - Əlavələr: Kərim Tahiroğlu


Qiymət artımının səbəbləri: Növbəti devalvasiyaya işarə, yoxsa…? – İqtisadçıdan açıqlama » Azia.az\n“İstənilən ölkədə vergi və gömrük rüsumları artırılırsa, bunun son ödəyicisi vətəndaş olur”\nSon günlərdə ölkə başçısının verdiyi qərarlar, minimal əmək haqqının, təqaüdlərin artırılması ilə paralel olaraq qiymətlərin artması da müşahidə olunur. Qiymət artımı əsasən, yeyinti məhsulları, tütün məmulatları, məişət əşyaları və s. əhalinin təlabatının çox olduğu sahələrdə qeydə alınıb. Bu isə əhali arasında narahatlığa səbəb olub. Əmək haqlarının artırılması və birdən qiymət artımı ötən illərdə də yaşanan devolvasiya işarədirmi?\nMinval.info əhalini narahat edən bu və digər suallarla bağlı iqtisadçı ekspert Natiq Cəfərlinin fikirlərini öyrənib.\nEkspert bildirib ki, qiymət artımının birbaşa devalvasiyayla əlaqəsi yoxdur:\n“Tütün məmulatlarının və spirtli içkilərin qiymətinin artırılması əvvəlcədən məlum idi. Çünki keçən ilin sonunda aksis vergiləri qaldırılıb və fevral ayının 15-də qüvvəyə minib. Ərzaq məhsullarının qiymətinin bahalaşması isə iki önəmli faktorla izah edilir. Birincisi, ənənəvi faktor – yəni bayram qabağı ərzaq məhsullarına təlabatın artması, həm də qış mövsümüylə əlaqədar yerli kənd təsərüfatı məhsullarının bazardan çəkilməsini görürük. Bu da qiymət artımının Novruz bayramına qədər davam etməsini bildirir. İkincisi, gömrükdə rəsmiləşmənin artmasıdır. Gömrük Komitəsinin özünün də verdiyi məlumata əsasən, plandan bir milyard manat artıq vəsait əldə edilib. Toplanan vəsait qiymətlərin üzərinə gəlir. Əvvəllər qeyri-qanuni yollarla keçirilən məhsullar indi rəsmiləşdirilir və ödənişlər artırsa, həmin iş adamları ödənişləri məhsulların üzərinə gəlirlər. İstənilən ölkədə vergi və gömrük rüsumları artırılırsa, bunun son ödəyicisi vətəndaş olur”.\nİqtisadçı devalvasiyanın gözlənilməsi ilə bağlı isə bildirib ki, yeganə məzənnəyə təsir edən amil neft qiymətləridir: “Hələlik neftin qiymətinin 60 dollardan yuxarı olduğu və Azərbaycan büdcəsində də neftin qiymətinin 60 dollardan götürüldüyünü qeyd etsək, devalvasiya üçün əsaslı bir səbəb olmur. Əgər il ərzində neftin qiyməti kəskin azalması müşahidə olunsa, o zaman devalvasiya məsələsi yenidən gündəmə gələ bilər”.\n"Fitch"dən qiymət artımı proqnozu


sözaltı etiraf - 104 - Sözaltı Sözlük\n« 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 / 107 »\n1031. Keçən aylarda #326649 belə bir entry yazmışdım. Entry i yazma səbəbim özümündə bir müddət əvvəl bu hərəkəti etməyimin yadıma düşməsi idi.\n16.06.2021 14:30, ● zazoza\n1032. modellər və fotoqrafiyadan iyrənirəm.\n(bax: ne sandın yarram)\n18.06.2021 22:49, timidus\n1033. Uşaqlığımdan bəri xoşbəxt ailələrə həsəd aparmışam,əsasda xoşbəxt valideynləri olan uşaqlara, çünki problemli valideynlərə sahib uşaqların, gələcəkdə çox böyük problemləri olur.\n29.06.2021 23:56, adsızinsan\n1034. Hər axşam içki içib sızıb qalmaqdan çox yorulmuşam.\n02.07.2021 21:57, adsızinsan\n1035. Məktəb vaxtı xoşum gələn bir qız var idi. Qısa danışım demək ailəsi aşırı mühafizəkar bir ailə idi qızın özü isə tam əksinə idi. Qız sevgilisi olur qızla yatır sonra ailəsin bu söhbət xəbəri olur elə nə olursa ondan sonra olur qızı tam qapanır sonra bir dindar ilə evlənir və ən maraqlsı rəsmi evlilik olmur. Rəsmi şəkildə bunlar evli deyil indi də qızı uşağı dünyaya gəldi. Mən hələdə dərk edə bilmirəm. Hər gün dəhşət pis oluram qızı birdəfə avtobus da gördüm başın aşağı salıb gedirdi. Normalda o qız aşırı deyib gülən çox həyatı çox gözəl yaşayan biri idi yəni niyədə. indi sabah necə olacaq o əvvəlki kimi xoşbəxt ola biləcəkmi. Ailəsi onda hələ necə baxır. Bu söhbət olmazdan 1 ay əvvəl məhlədə qarşılaşmışdım yenə deyib gülürdü. Bəzən həyatımız elə dəyişirki əgər 1 günün içində hər şey bizim o an verəcəyimiz qərarlardan asılıdır. Empati quru o gün sən nə edərdin deyə düşünürəm. Ya evlənmək yada ölüm\n05.07.2021 09:52, veyselxan\n1036. Həyata daha real baxıram son bir ildir ki, və ruhumda rahatlıq, həyata olan həvəsimin artdığını hiss edirəm. insanlara və digər şeylərə gərəksiz məna yükləməyi kənara qoyub real necə varsa elə baxıram onlara.\nPisdilərsə pis yaxşıdılarsa yaxşı.onları dəyişməyə çalışmıram, öz mənafelərimi düşünürəm və mənafelərimə uyğun olmayan insanlara və digər şeylərə yox deyirəm. daha rahat və sərbəst yaşayıram.\n07.07.2021 11:36, palandraz\n1037. nə yaxşı nə də pis insan olmaq istəmirəm. prosta öz vibe-ıma uyğun yırğalanıb gedirəm.\n10.07.2021 12:24, çoxcreativadsahibisözaltısözlükçü\n1038. Sən onsuz da milçəksən\n11.07.2021 14:55, Oxucu\n1039. Son zamanlarda özümü heç yaxşı hiss etmirəm.\n14.07.2021 00:54, adsızinsan\n1040. Heç bir şeyin fikrin çəkmədiyim, qəm qüssədən uzaq, sevincli günlərim üçün çox darıxıram,köhnə adsız üçün lap çox darıxıram.\n16.07.2021 01:24, adsızinsan\nsevgilim nömrəmlə vatsap açmağa cəhd edir, məni narahat edir, nə edə bilərəm? 7